text:
Paviyon ki sanble l kache èd divin nan pa kouvri Bondye, men se nou menm li kouvri pafwa. Bondye pa janm kache, men pafwa se nou menm ki kache.
Nan pwofondè angwas li nan Prizon Libèty a, Profèt Joseph Smith te kriye: “O Bondye, kote ou ye? Kote paviyon ki kouvri kote w kache a?”1 Anpil nan noumenm, nan moman angwas pèsonèl nou, gen enpresyon ke Bondye lwen nou. Men paviyon ki sanble k kache èd divin nan pa kouvri Bondye; se nou menm li kouvri pafwa. Bondye pa janm kache, men pafwa noumenm nou kache, nou kouvri anba yon paviyon motivasyon ki elwanye nou de Bondye e ki ba nou enpresyon ke li elwaye ak inaksesib. Se dezi pèsonèl nou yo olye de atitid pou nou di “ke volonte ou fèt la,”2 ki kreye santiman ke gen yon paviyon ki bloke Bondye a. Bondye pa enkapab wè nou ni kominike avèk nou, men, nou gen dwa pa dispoze pou koute ak soumèt nou anba volonte Li, nan tan pa Li.
Santiman separasyon nou de Bondye a diminye lè nou vin plis menmjan avèk yon timoun devan Li. Sa pa fasil nan yon mond kote opinyon lòt èt imen kapab gen gwo enfliyans sou motivasyon nou yo. Men sa ap ede nou rekonèt verite sa a: Bondye pwòch nou, e li sousye pou nou e li pa janm kache pou pitit fidèl Li.
Pitit pitit fi twazan m nan te ilistre pouvwa inosans ak imilite pou konekte nou avèk Bondye a. Li te ale avèk fanmi li nan pòt ouvèt tanp Brigham City a nan Utah. Nan youn nan sal yo nan tanp lan, li te gade alantou li epi li te mande: “Manman, kote Jezi ye?” Manman an te eksplike l ke li pat kapab wè Jezi nan tanp lan, men li ta kapab santi enfliyans li nan kè l. Eliza te panse seryezman sou repons manman l lan epi apresa, li te sanble satisfè epi l te di konsa: “Jezi al ede yon moun.”
Pa t gen paviyon ki te kache konpreyansyon Eliza oubyen bouche vizyon li sou reyalite a. Bondye te pwòch li, epi li te santi li pwòch Bondye. Li te konnen tanp lan se mezon Senyè a men tou li te konprann Jezikri resisite ak glorifye a te gen yon kò epi li te kapab yon sèl kote alafwa.3 Li te rekonèt ke, si l pa t nan kay li a, siman li te dwe yon lòt kote. Epi, selon konesans li sou Sovè a, li te konnen li te dwe yon lòt kote ap fè byen pou pitit Papa Li yo. Sete klè li te espere wè Jezi, non pa pou te gen yon mirak pou konfime egzistans li, men senpleman paske li renmen Li.
Lespri a te kapab revele nan ti lespri timoun ni an ak nan kè li, rekonfò nou tout bezwen e nou tout vle a. Jezikri vivan, li konnen nou, l ap veye sou nou, e l ap pran swen nou. Nan moman doulè, solitid, oubyen konfizyon, nou pa bezwen wè Jezikri pou n konnen li okouran sitiyasyon nou epi misyon Li se pou fè nou byen.
Mwen aprann nan pwòp lavi pa m ke eksperyans Eliza a kapab tounen eksperyans pa nou lontan apre nou kite enfans nou. Nan premye ane karyè mwen yo, mwen te travay di pou m te jwenn yon pòs pwofesè nan inivèsite Stanford la. Mwen te estime ke m te debouye m pou m gen yon vi agreyab pou mwenmenm ak pou fanmi mwen. Nou t ap viv tou pre paran madanm mwen nan kad trè konfòtab. Selon kritè mond lan, mwen te reyisi. Mwen legliz la te ban m okazyon pou m te kite Kalifòni pou m ale nan Ricks Kolèj nan Rexburd, nan Idaho. Objektif pwofesyonèl lavi mwen te ka tounen yon paviyon pou separe m avèk yon Papa eman ki te konnen pi byen pase m sa demen te rezève pou mwen. Men mwen te gen benediksyon pou m te konnen ke tout reyisit mwen te genyen nan karyè mwen ak lavi familial mwen jiskaprezan yo sete yon kado Bondye. E konsa, tankou yon timoun piti, mwen te mete ajenou pou m priye e mande sa m dwe fè. Nan espri mwen, m te kapab tande yon ti vwa ki te di: “Se lekòl mwen.” Pa t gen paviyon ki te kache m de Bondye. Avèk lafwa ak imilite, mwen te soumèt volonte m anba pa li, e m te santi k l te sousye e l te pwòch.
Ane m te pase nan Ricks Kolèj, pandan m t ap eseye chèche ak fè volonte Bondye a, te pouse paviyon an pou l pa t kouvri mwen ni nwasi wòl aktif Bondye nan lavi mwen. Pandan m t ap chèche pou fè travay li, m te santi m pwòch li e m te gen asirans ke Li te konnen sitiyasyon mwen epi l te sousye anpil pou bonè mwen. Men, menmjan ak Stanford, motivasyon mond lan te kòmanse prezante devan mwen. Youn sete yon òf travay byen atiran, ki te prezante egzakteman nan moman m t ap fini senkyèm ane m kòm Prezidan Ricks Kolèj. Mwen te reflechi sou sa, mwen te priye sou sa, epi m te menm pale sa avèk manm Premye Prezidans lan. Yo te reponn mwen avèk chalè e avèk yon ti imou men sètènman pa avèk yon direksyon. Prezidan Spencer W. Kimball te koute m lè m te dekri l òf la m te resevwa nan men yon gwo antrepriz la epi l te di: “Enben, Hal, sa sanble yon okazyon mayifik! E si nou ta bezwen ou, n ap konn ki kote pou nou jwenn ou.” Yo t ap konn ki kote pou yo jwenn mwen, men dezi m pou reyisit pwofesyonèl la te kapab kreye yon paviyon ki te ka rann ni pi difisil pou m jwenn Bondye epi pou m koute ak suiv envitasyon Li.
Madanm mwen, ki te santi sa, te gen gwo enpresyon ke nou pa t dwe kite Ricks Kolèj. Mwen te di l: Sa sifi pou mwen.” Men li te ensiste, avèk sajès, pou m te chèche jwenn pwòp revelasyon pa mwen. E konsa, mwen te priye ankò. Fwa sa a, mwen te resevwa yon direksyon klè, sou fòm yon vwa nan lespri m ki te di: “M ap pèmèt ou rete nan Ricks Kolèj yon titan ankò.” Anbisyon pèsonèl mwen te kapab bouche vizyon mwen sou reyalite a epi rann li difisil pou m te resevwa revelasyon an.
Trant jou apre m te fin pran desizyon enspire pou m te resevwa òf travay la epi rete nan Ricks Kolèj la, baraj rivyè Teton an te kraze, tou pre a. Bondye te konnen baraj sa a ta pral kraze epi dèsantèn moun ta pral bezwen èd. Li te kite m chèche direksyon li epi jwenn pèmisyon pou m te rete nan Ricks Kolèj. Se sèlman Limenm ki te konnen tout rezon k fè sèvis mwen ta pral ankò enpòtan pou kolèj la ak nan Rexburg. Konsa, mwen te la, pou m te envoke Papa m ki nan Syèl souvan, nan lapriyè, pou l te ka di m sa pou m te fè pou te ded moun popriyete yo te andomaje yo oubyen ki te touche pèsonèlman yo. Mwen te pase anpil tan ap travay avèk lòt moun pou netwaye labou ak dlo nan kay yo. Dezi m pou m konnen ak fè volonte L la te ban m okazyon pou m te pwogrese espirityèlman.
Ensidan sa a demontre yon lòt fason nou kapab kreye yon baryè ki anpeche nou konnen volonte Bondye obyen santi lanmou Li pou nou: nou pa ka ensiste sou kalandriye pa nou lè Senyè gen pwòp kalandriye pa li. M te panse m te pase ase tan nan tach mwen nan Rexburg e m te prese pou fè yon chanjman. Pafwa ensistans nou pou aji an fonksyon pwòp kalandiye pa nou kapab bouche volonte Li pou nou.
Nan Prizon Liberty a, Joseph Smith te mande Senyè a pou l te pini moun ki t ap pèsikite manm Legliz yo nan Misouri a. Nan priyè l la, li te vle yon chatiman fèm ak rapid. Men, Senyè a te reponn ke “anpil ane p ap pase,”4 anvan l regle avèk enmi Legliz yo. Nan vèsè 24 ak 25 nan seksyon 121 Doktrin ak Alyans yo, li di:
Gade, je mwen wè epi m konnen tout zèv yo, epi m gen an rezèv yon jijman ki rapid nan sezon an pou yo tout;
Paske gen yon tan ki fikse pou chak moun, dapre zèv li.”5
Nou retire paviyon an lè nou di sensèman nan lapriyè nou “se pou volonte ou fèt” ak “nan pwòp tan pa ou.” Tan li dwe bonè ase pou nou paske nou konnen Li vle sèlman sa ki bon pou nou.
Youn nan bèlfi m yo te pase anpil ane ap santi ke Bondye te mete yon paviyon sou li. Li sete yon jèn manman twa pitit, ki te anvi fè plis pitit toujou. Apre l te fin pèdi de timoun, priyèl yo te vin angwase. Anpil ane pase sa l pa t ka fè pitit, e li te vin tante pou mete l ankòlè. Lè pi piti a t al lekòl, vid nan fwaye a te sanble ap moke dezi li pou fè pitit la. Li te gen zanmi ki te ansent sa planifye e ki menm pa t bezwen tonbe ansent, e sa te fè menm efè kòlè a sou li. Li te santi l osi angaje ak osi konsakre ke Mari, ki te di: “Se sèvant Mèt la mwen ye.”6 Men byenke l t ap repete pawòl sa yo nan kè li, li pat kapab tande repons pou yo.
Nan espwa pou remonte moral li, mari l te envite l pou akonpaye li nan Kalifòni nan yon vwayay travay. Pandan mari li te ale nan reyinyon yo, limenm li t ap mache sou bèl plaj vid, mayifik la. l Avèk kè l prèt pou eklate, li te priye byen fò. Pou lapremyè fwa, li pa t mande pou l fè yon lòt timoun men pou l akonpli yon bagay pou Senyè a. Li te kriye: “Papa nou ki nan Syèl la, m ap ba ou tout tan mwen; silvouplè, montre m kijan pou m okipe li.” Li te eksprime volonte li pou l te mennen fanmi li nenpòt kote yo ta mande l pou yo ale. Priyè sa a te pwodwi yon santiman lapè li pa t atann. Sa pa t satisfè swaf li pou l te jwenn sètitid la, men pou lapremyè fwa depi dèzane, sa te kalme kè li.
Lapriyè a te retire paviyon an epi te ouvri fenèt syèl yo. Mwens pase 2 semèn apre, li te aprann li te ansent. Nouvo bebe sa a te fèk gen ennan lè pitit gason m nan ak bèlfi m nan te resevwa yon apèl misyon. Jan li te pwomèt pou l te fè nenpòt bagay nenpòt kote a, li te repouse santiman laperèz li yo epi li te pati aletranje avèk pitit li yo. Nan chan misyon an, li te fè yon lòt timoun, nan yon jou transfè misyonè.
Li endispansab pou nou soumèt nou konplètman anba volonte syèl la, menmjan ak jèn manman sa a, pou nou retire paviyon espirityèl yo nou mete sou tèt nou pafwa yo. Men sa pa garanti yon repons imedya pou priyè nou yo.
Kè Abraramm te sanbla l te jis lontan anvan Sara te fè Izaak e anvan yo te resevwa tè pwomiz la. Syèl la te gen lòt objektif pou l te ranpli toudabò. Objektif sa yo sete non sèlman pou edifye lafwa Abraram ak Sara, men tou, pou ansenye yo verite etènèl te pwoklame bay lòt moun toutolon wout chaje detour a ki te prepare pou yo a. Dèle Senyè a souvan sanble yo long; genyen ki dire tout yon lavi. Men yo toujou kalkile pou yo fè byen. Delè yo pa oblije se peryòd solitid oswa chagren oswa enpasyans.
Byenke kalandriye pa l la se pa toujou kalandriye pa nou, nou kapab sèten ke Senyè a kenbe pwomès Li. Pou nenpòt nan nou ki panse kounyeya ke l difisil pou atenn Bondye, m ap temwanye ke jou a ap vini kote nou tout pral wè Li fasafas. Menmjan pa gen anyen kounyeya ki bloke vizyon li gen sou noumenm nan, se menmjan tou pa p gen anyen ki ap bloke vizyon nou genyen de li. Nou tout apral kanbe devan an pèsòn. Menmjan ak pitit pitit fi m nan, nou vle wè Jezikri kounyeya, men reyinyon asire nou menm avèk li a nan ba jijman an pral pi agreyab si nou premyèman fè bagay ki rann ni familye pou nou yo, jan nou familye pou li a. Pandan n ap sèvi Li, n ap vini plis menmjan avèk li, e n ap santi nou pi pwòch li pandan ke n ap rapwoche nou de jou sa a kote anyen pap bare vizyon nou an.
Mouvman nan direksyon Bondye a kapab toujou ap kontinye. Senyè a ansenye: “Vini non, nou menm ki resevwa benediksyon Papa m', vin pran posesyon peyi ki te pare pou nou depi lè Bondye t'ap kreye lemonn lan.”7 Epi, apresa li di nou ki fason:
“Paske Mwen te grangou, nou ban m' manje; mwen te swaf dlo, nou ban m' bwè. Mwen te lwen peyi m', nou te resevwa m' lakay nou.
“Mwen te toutouni, nou te ban m' rad. Mwen te malad, nou pran swen m'; mwen te nan prizon, nou vin wè mwen.
“Lè sa a, moun ki te fè byen yo va reponn li: Mèt, kilè nou te wè ou grangou pou n' te ba ou manje? Kilè nou te wè ou swaf dlo pou nou te ba ou bwè?
“Kilè nou te wè ou lwen peyi ou, pou nou te resevwa ou lakay nou? Osinon toutouni, pou n' te ba ou rad?
“Kilè nou te wè ou malad, osinon nan prizon, pou n' te al wè ou?
Wa a va reponn yo: Sa m'ap di nou la a, se vre wi: chak fwa nou te fè sa pou yonn nan pi piti pami frè m' yo, se pou mwen nou te fè li.”8
Lè nou akonpli sa l mande nou fè pou pitit Papa L yo, Senyè a konsidere sa kòm zak jantiyès anvè Li, e n ap santi nou pi pwòch Li paske n ap santi lanmou li ak apwobasyon li. Yon jou, n ap vin menmjan avèk li, e n apral tann jou jijman an avèk lajwa.
Paviyon ki sanble l kache nou pou Bondye a se kapab krent lèzòm, olye de dezi pou nou sèvi pwochen nou. Sèl motivasyon Senyè a sete pou ede moun. Anpil nan noumenm, menmjan avèk mwen, konn santi krent lè n ap abòde yon moun nou te ofanse oubyen ki te blese nou. E poutan, anpil fwa, mwen wè Senyè a adousi kè moun, enkli kè pa m tou. Konsa, m ap envite nou pou nou ale vè yon moun pou Senyè a, malgre tout krent nou kapab genyen, pou nou pote lanmou nou ak padon nou. Mwen pwomèt nou si nou fè sa, n ap santi lanmou Sovè a pou moun sa a a ak lanmou Li pou nou, e nou pap gen enpresyon ke sa soti byen lwen. Pou noumenm, tach la gen dwa sitiye nan yon fanmi, nan yon kominote, oubyen nan tout yon peyi.
Men, si nou ale beni lòt moun pou Senyè a, l ap wè sa e l ap rekonpanse nou. Si nou fè sa souvan e ase lontan, n ap santi yon chanjman nan nati nou, gras ak Sakrifis Ekspyatwa Jezikri a. Non sèlman n ap santi nou pi pwòch li, n ap santi nou plis an plis ap tounen menmjan avèk li tou. Lè sa a, lè na va rankontre li, jan sa ap ye pou nou tout la, nou pral viv menm bagay Mowoni te viv la, lè l te di: “Epi kounyeya, m di tout moun orevwa. Talèkonsa m pral repoze nan paradi Bondye a, jistan lespri m ak kò m reyini ankò, e m monte avèk triyonf anlè a, pou m rankontre nou devan bon tribinal plezan gran Jewova a, jij etènèl ni vivan yo ak mò yo. Amèn.”9
Mwen temwaye ke, si nou sèvi avèk lafwa, imilite, ak dezi pou fè volonte Bondye, ba jijman gran Jeyova a ap agreyab. Na va wè Papa eman nou an ak Pitit Gason L lan jan yo wè nou kounyeya, avèk yon klate pafè ak yon amou pafè. Nan non sakre Jezikri, amèn.
Mostrar las referencias
-
-
2. Gade Matye 6:10; Lik 11:2; 3 Nefi 13:10; Etè 12:29; Doktrin ak Alyans 109:44; Moyiz 4:2.
-
3. Gade Doktrin ak Alyans 130:22.
-
-
-
6. Lik 1:38.
-
7. Matye 25:34.
-
8. Matye 25:35–40.
-
9. Mowoni 10:34.


c: text/html

text:
Klike Kouri al nan byen vit kite sit sa a. Aprann plis
Pou èd touswit, tanpri rele Liy Dirèk pou Vyolans Domestik nan Florid la nan 1-800-500-1119
Caucus Riral
FCADV Caucus Riral la sé yon kowalisyon nan tout eta ki fè pati de defansè ak patnè ki alye ki gen yon enterè nan édé moun ki sové anba vyolans domestik, vyolans kourtwazi, atak seksyèl ak asèlman. Misyon nan Caucus la sé nan adrès baryè yo ki fè yo inik nan moun ki sové k ap viv nan kominoté riral yo atravè edikasyon ak sipò. Nou kwè angajman nou yo levé baryè sa yo; sé yon étap enpòtan pou meté fen nan vyolans kont moun k ap viv nan kominoté riral yo ak tout koté. Caucus Riral la poté moun kap defann ak patnè kominotè yo ansanm nan rezo, patajé lidé, ak diskité sou apwòch inovatè ak materyèl yo.
Caucus la ouvè a piblik jeneral la; moun ki gen yon pasyon ki simonté baryè ak adresé bezwen yo inik nan moun ki sové anba vyolans domestik nan zòn riral yo. Manm yo ka gen ladan defansè nan domestik vyolans, ofisye ki fè respekté lalwa, ajans sèvis , ak alye nan kominoté a
Pou plis enfòmasyon sou FCADV Caucus Riral la ak lòt kokus FCADV, ki gen ladan enfòmasyon kontak pou Prezidan Caucus la, wè paj la FCADV Caucus page. Bwochi FCADV Caucus Riral disponib pou wè, download, ak patajé.
Jwenn enfòmasyon sou Reyinyon Caucus Riral yo ak evènman nan paj Evènman FCADV. Swiv Caucus Riral la Riral sou Facebook.

robotstxt: allowed

filter: keep


text:
The U.S. Equal Employment Opportunity Commission
Lwa Sou Ameriken Andikape-yo (ADA) mande pou yon mèt travay ki genyen 15 anplwaye oubyen plis, fè aranjman pou l ofri konfò rezonab pou moun ki andikape kapab travay, sòf si sa ta kapab koze travay-la yon nwizans san rezon. Yon aranjman pou konfò rezonab se kapab nenpòt ki chanjman ki fèt nan anviwonnman travay-la oubyen nan fason yon travay dwe fèt, de kwa pou pèmèt yon moun ki andikape benefisye chans egal nan travay-la. Genyen 3 kategori “aranjman pou konfò rezonab”:
(i) chanjman nan mach-a-swiv pou moun aplike pou travay
(ii) chanjman nan anviwonnman travay-la, oubyen nan fason travay-la abitye fèt nòmalman
(iii) chanjman ki pèmèt yon anplwaye ki andikape benefisye menm avantaj ak privilèj nan travay-la (tankou posiblite pou li patisipe nan estaj).
Malgre anpil moun ki andikape kapab aplike pou sèten travay epi reyalize travay sa-yo san okenn aranjman pou konfò rezonab, baryè nan travay konn anpeche kèk lòt moun andikape akonpli yon travay yo byen ta ka fè si kèk aranjman te fèt pou sa. Baryè sa-yo se kapab obstak fizik (tankou enstalasyon oubyen ekipman ki enposib pou yo itilize), oubyen se kapab prensip ak règleman (tankou règleman ki konsene orè travay-la, lè anplwaye-yo pran “break”, oubyen fason moun fè travay-la). Aranjman pou konfò rezonab-yo elimine baryè nan travay-la pou moun ki andikape.
Gid sa-a pote repons pou kèk nan prensipal kesyon ti antrepriz-yo ap poze konsènan aranjman rezonab-yo. Li eksplike ki sa ni mèt travay-yo ni moun andikape-yo genyen kòm obligasyon, e li jete yon koutje tou sou limit efò yon mèt travay ka deplwaye pou l fè aranjman pou li ofri yon konfò rezonab.
Gid sa-a sòti nan Rekòmandasyon ke Komisyon pou Chans Egal nan Travay-la (Equal Employment Opportunity Commission)fè sou Aplikasyon Règleman sou Konfò Resonab e sou Nwizans san Rezon, dapre sa ki di nan Lwa ADA-a. Tout ti antrepriz ki ta vle konnen plis bagay sou konfò rezonab e sou nwizans san rezon, yo kapab rele nan 1-800-669-3362 pou yo mande yon kopi gratis Gid sou Aplikasyon-an (Enforcement Guidance) poutèt, oubyen yo ka jete yon koutje sou li sou paj EEOC genyen sou entènèt-la,
Moun-nan (gason oubyen fi) fèt pou fè mèt travay-la konnen ke li bezwen yon adaptasyon oubyen chanjman nan travay-la pou yon rezon ki gen rapò avèk yon pwoblèm medikal. Yon moun kapab itilize yon langaj klè pou sa, san li pa bezwen site lwa ADA-a ni itilize ekspresyon “aranjman pou konfò rezonab-la”. Li pa nesesè pou yon demann pou konfò rezonab fèt sou papye, menm si yon mèt travay gen dwa deside ekri yon memorandòm oubyen yon lèt pou l konfime demann-nan.
Lè andikap-la avèk/oubyen nesesite pou konfò rezonab-la se pa yon bagay ki klè, mèt travay-la kapab mande moun-nan pou l prezante kèk dokiman rezonab sou andikap-la e sou pwoblèm fizik-li.
Mèt travay-la ak moun ki andikape-a ta dwe kòmanse patisipe nan yon efò pou yo pote limyè sou sa moun-nan bezwen epi idantifye sa ki ta kapab reprezante yon konfò rezonab. Mèt travay-la gen dwa poze moun-nan kèk kesyon ki ta ka pèmèt antrepriz-la pran yon desizyon ki repoze sou bon jan enfòmasyon lè lap reponn demann-nan. Pami kesyon sa-yo, genyen kesyon pou mande moun-nan ki kalite aranjman li bezwen.
Genyen anpil resous piblik e prive ki la pou ede mèt travay ak moun andikape ki pa fin abitye avèk aranjman posib-yo. (Jete yon koutje sou Anèks ki tache nan gid sa-a pou ou jwenn yon lis sou resous ki kapab ede moun idantifye aranjman pou konfò rezonab-yo).
Mèt travay-la gen dwa chwazi ant divès konfò rezonab, depi konfò li chwazi-a se yon konfò ki efikas (sètadi, li elimine baryè ki an kesyon nan travay-la). Antrepriz-la gen dwa vini ak lòt lide sou yon aranjman rezonab ki diferan pou elimine baryè ki an kesyon-an. Si genyen 2 aranjman rezonab posib, epi youn pi chè pase lòt, oubyen si li pi difisil pou enstale/oubyen pou jwenn, antrepriz-la gen dwa chwazi sila ki koute pi piti lajan-an oubyen ki pi fasil pou enstale oubyen pou jwenn-nan, depi li efikas.
Yon mèt travay ta dwe prese reponn yon demann pou yon konfò rezonab. Si mèt travay-la ak moun andikape-a genyen pou yo patisipe ansanm nan yon efò kap debouche sou konfò-a, efò sa-a tou ta dwe fèt pi bonè li kapab. Se konsa tou, mèt travay-la ta de pase alaksyon san pèdi tan, pou l ofri konfò rezonab-la.
Genyen divès tip konfò rezonab diferan. Men enfòmasyon sou kèk nan yo.
Wi. Pami chanjman sa-yo, genyen: (1) wete yon responsablite nan men yon anplwaye pou bay yon lòt li, si se yon ti travay ke yon anplwaye pa kapab fè poutèt yon andikap; epi (2) pote chanjman nan orè ak anplasman kote yon travay konn fèt. Si yon anplwaye pa kapab fè yon ti travay poutèt li andikape, antrepriz-la kapab mande anplwaye-a fè yon lòt ti travay nan plas-li.
Wi. Yon vakans san peye se yon fòm aranjman pou ofri konfò rezonab, si sa pa koze yon nwizans san rezon pou antrepriz-la. Men sèlman, mèt travay-la pa oblije ofri moun-nan plis vakans peye pase sa li ofri lòt anplwaye-yo.
Si yon anplwaye andikape bezwen plis vakans san peye kòm yon aranjman rezonab, mèt travay-la fèt pou ofri anplwaye sa-a plis tan vakans, menm si antrepriz-la genyen yon politik “se pa fòt-mwen”. Men sèlman, yon mèt travay pa oblije bay plis vakans si: (i) li kapab ofri yon konfò efikas ki kapab pèmèt anplwaye-a kontinye travay, oubyen (ii) si li demontre ke antrepriz-la tap sibi yon nwizans san rezon si li bay anplwaye-a plis vakans.
Wi, si konfò rezonab mèt travay-la ofri-a, se yon aranjman efikas e si sa elimine bezwen pou konje-a. Pou rezon sa-a, yon mèt travay gen dwa re-distribye kèk ti travay oubyen fè yon transfè pwovizwa pase pou li bay vakans, depi anplwaye-a gen posiblite toujou pou l regle pwoblèm medikal-li. Ou ka jwenn enfòmasyon tou nan Fè Reyèl EEOC pibliye sou Lwa FMLA-a ak Lwa ADA-a.
Wi, depi sa pa pwovoke yon nwizans initil. Yon orè modifye kapab vini avèk kèk chanjman nan lè pou anplwaye-a rive e kite travay-la, li kapab prevwa plizyè “break”, kapab gen chanjman nan lè kèk travay abitye fèt, pèmisyon pou yon anplwaye pran vakans peye ki pwolonje oubyen pou li pran plis vakans san peye.
Wi. Pa egzanp, yon desizyon pou ofri yon anplwaye vakans oubyen pou chanje orè travay-li kòm yon aranjman rezonab, kapab debouche sou yon modifikasyon règleman ak politik antrepriz-la abitye swiv sou kesyon vakans ak prezans. Men sèlman, aranjman rezonab-la mande pou antrepriz-la modifye politik-li sèlman pou yon anplwaye ki andikape. Mèt travay-la gen dwa kontinye aplike politik-la pou lòt anplwaye-yo.
Wi, sòf si mèt travay-la ka demontre sa ta kapab reprezante yon nwizans san rezon pou antrepriz-la. Men kondisyon ki nesesè pou bay yon anplwaye yon lòt travay pou l fè:
Yon anpwlaye dwe kalifye pou nouvo pozisyon-an. Sa vle di ke moun sa-a (fi oubyen gason): 1). dwe satisfè kondisyon tankou talan, eksperyans, nivo etid, avèk lòt kondisyon ki poze pou yon moun jwenn travay-la, epi 2). fòk li kapab reyalize prensipal fonksyon ki mache ak nouvo travay-la avèk ou san aranjman pou konfò rezonab. Mèt travay-la pa oblije ede anplwaye-a nan okenn efò pou l vin kalifye pou dyòb-la.
Yon antrepriz pa oblije revoke yon lòt anplwaye ni kreye yon pozisyon. Se menm jan-an tou li pa oblije bay anplwaye-a pwomosyon.
Nouvo pozisyon-an ta fèt pou se yon pozisyon ki egal nan salè ak nan enpòtans avèk pozisyon anpwlaye-a te genyen anvan-an, oubyen se pou l egal ak yon pozisyon ki pi rapwoche posib ak ansyen-an pou salè ak enpòtans-li, sizoka yon pozisyon egal pa ta vid.
Non. Men sèlman, kòm yon fòm aranjman rezonab, Lwa ADA-a kapab mande kèk chanjman nan metòd sipèvizyon-an, tankou metòd ki sèvi pou di moun-nan ki sa l gen pou fè kòm travay.
Yon antrepriz pa oblije elimine yon responsablite ki enpòtan nan yon travay.
Non, paske se kòmsi antrepriz-la tap pibliye nouvèl ki fè konnen gen yon moun ki andikape. Lwa ADA-a pale aklè pou l entèdi piblikasyon enfòmasyon medikal, sòf nan kèk sitiyasyon limite, kote entèdiksyon-an pa elimine posiblite pou yo fè lòt anplwaye konnen yon anplwaye gen yon andikap.
Pou yon antrepriz reponn kesyon yon anplwaye ta poze sou rezon ki fè yon kolèg ap resevwa sa li konsidere kòm yon trètman “diferan” ou “espesyal”, antrepriz-la kapab ensiste pou di li genyen yon politik ki mande pou l ede nenpòt ki anplwaye kap fè fas ak difikilte nan travay-la. Se konsa tou, antrepriz-la kapab jwenn li itil pou l fè wè ke anpil nan pwoblèm anplwaye-yo kontre nan travay-la, se pwoblèm pèsonèl e ke, nan ka sa-yo, politik antrepriz-la se respekte pwoblèm prive anplwaye-yo. Pou yon mèt travay fè mesaj sa-a pase byen, li kapab bay anplwaye (fi kou gason) ki poze kesyon-an asirans yon fwa ankò ke, si li te genyen pwoblèm prive tou, li tap jwenn menm respè-a si li panse li nesesè pou l mande antrepriz-la fè kèk chanjman nan travay-la pou rezon pèsonèl. Mèt travay-yo byen kapab jwenn li itil pou yo fè tout anplwaye jwenn enfòmasyon sou divès lwa ki mande pou antrepriz-yo satisfè kèk bezwen anplwaye-yo genyen (pa egzanp, Lwa ADA-a ak Lwa sou Lafanmi ak Konje Medikal-la), pandan lwa sa-yo mande mèt travay-yo pou yo respekte e fè respekte vi prive anplwaye-yo.
Si yon antrepriz konnen ke yon anplwaye gen yon andikap, li kapab chache konnen tou si moun sa-a bezwen yon aranjman pou konfò rezonab lè antrepriz-la gen bon jan rezon pou l panse ke anplawye-a kapab bezwen yon aranjman konsa. Se menm jan-an tou, yon antrepriz kapab mande yon anplwaye andikape ki gen pwoblèm pou l bay rannman oubyen pwoblèm konpòtman, èske li bezwen yon aranjman pou konfò rezonab.
Yon antrepriz pa janm oblije ofri okenn konfò rezonab ki ta ka fè travay-la sibi yon nwizans ki pa nesese, sa vle di gwo difikilte avèk gwo depans. Nwizans ki pa nesese-a vle di non sèlman difikilte ekonomik, men tou aranjman pou konfò rezonab ki dire lontan ou ki koze kontraryete san rezon, oubyen aranjman ki ta kapab chanje totalman kalite ak operasyon travay-la.
Tout demann pou konfò rezonab dwe pase nan yon analiz separe, pou wè si li pap koze yon nwizans ki pa nesesè; analiz sa-a ap pran an konsiderasyon:
kalite aranjman moun-nan bezwen-an ak pri lap koute;
resous finansye global biznis-la; kantite moun biznis-la anplwaye; epi efè aranjman-an sou depans ak rezous biznis-la;
konsekans aranjman-an sou biznis-la.
Si kantite depans sa mande a, se yon pwoblèm, biznis-la fèt pou l chache konnen si gen lajan pou sa andeyò travay-la, tankou lajan ki ta ka sòti nan ajans leta pou reyabilitasyon, pou peye pou tout aranjman-an oubyen pou yon pati ladan. Anplis sa, biznis-la ta fèt pou chache konnen èske li kalifye pou l resevwa kèk kredi pou taks oubyen dediksyon pou l ka sipòte depans aranjman-an mande-a. Se konsa tou, si se yon pati nan depans pou aranjman-an ki ka koze yon nwizans initil, biznis-la fèt pou l mande moun andikape-a si li vle peye moso nan lajan-an.
Yon mèt travay pa kapab pale pawòl nwizans ki pa nesesè, si opinyon sa-a repoze sou lapèrèz li genyen vizavi anplwaye-yo (oubyen kliyan-yo) oubyen sou prejije-li kont yo, oubyen ankò paske si li ofri yon aranjman rezonab, sa ta kapab genyen move konsekans sou moral anplwaye-yo. Men sèlman, mèt travay-yo kapab pale pawòl nwizans ki pa nesesè si yon aranjman rezonab ta kapab nwi san rezon posiblite pou lòt anplwaye fè travay-yo.
Non. Si yon desizyon pou chanje orè travay yon anpwlaye (oubyen pou ba li konje) kapab anpeche lòt anplwaye fè travay-yo, nan yon ka konsa, gwo deranjman sa ka pote nan operasyon biznis-la kapab reprezante yon nwizans ki pa nesesè.
Nan kèk sitiyasyon, yon anplwaye byen kapab bay yon dat a-peprè pou li tounen nan travay-la, paske se pa tout tan yon trètman ak yon konvalesans konn pèmèt moun bay presizyon sou sa. Si yon antrepriz kapab pwouve li ta sibi yon nwizans ki pa nesesè si l pa konnen ki lè egzakteman kilè yon anpwlaye ki gen konje ap retounen nan travay, lè sa-a antrepriz la kapab refize bay konje-a. Yon nwisans kapab san rezon pou antrepriz-la, si mèt travay-la pa kapab ni fè plan dapre dat anpwlaye-a ap tounen, ni pran yon lòt moun an pèmanans pou fè travay-la. Nan kèk lòt sitiyasyon menm, se posib pou mèt travay-la montre souplès.
Komisyon Ameriken Pou Chans Egal nan Travay
1-800-669-3362 (Vwa)1-800-800-3302 (TT)
Sant Piblikasyon EEOC-a genyen anpil dokiman gratis sou sa ki di nan Tit I Lwa ADA-a sou travay, san bliye ni Lwa 42 U.S.C.§12101 ak sa ki vini apre-yo (1994), ni règleman ki nan 29 C.F.R. § 1630 (1997). Anplis sa, EEOC pibliye yon gwo kantite enfòmasyon sou konfò rezonab ak nwizans san rezon. 2 sous prensipal ki bay enfòmasyon sou fason pou moun entèprete lwa-yo, se: (1) Gid Esplikatif ki mache avèk règleman Tit I-an (yo rele li tou Anèks règleman-yo), 29 C.F.R. pt. 1930 §§ 1630.2(o), (p), 1630 (1997), epi (2) Yon Liv ki pale de Asistans Teknik sou Dispozisyon Legal konsènan Travay (Tit I) ki nan Lwa III sou Moun Andikape nan Etazini-yo, 8 FEP Manual (BNA) 405:6981, 6981 (1992). Liv-la genyen ladan tou yon Annyè/Gid 200 paj sou Resous-yo; pami resous sa-a yo genyen ajans federal-yo ak ajans Eta-yo, ajans reyabilitasyon-yo (ki byen kapab peye pou yon pati oubyen pou tout depans ki nesesè pou aranjman rezonab-yo), epi òganizasyon ki okipe afè moun andikape e ki ka ofri èd pou idantifye aranjman rezonab-yo e pèmèt moun konnen ki kote yo ka jwenn aranjman sa-a yo.
EEOC deja abòde tou kesyon ki gen rapò ak aranjman rezonab nan gid ak dokiman nou pral nonmen la-a yo: (1)_Gid sou Aplikasyon Lalwa: Kesyon ki gen rapò avèk andikap moun genyen anvan yo kòmanse yon travay ak kesyon sou egzamen medikal nan 5, 6-8, 20, 21-22, 8 Liv FEP (BNA) 405:7191, 7192-94, 7201 (1995); (2) Gid sou Aplikasyon Lalwa: Konpansasyon pou Anplwaye, avèk Lwa ADA-a nan 15-20, 8 Liv FEP (BNA) 405:7391, 7398-7401 (1996); (3) Gid sou Aplikasyon Lalwa: Lwa sou Ameriken Andikape-yo Maladi Mantal nan 19-28, 8 Liv FEP (BNA) 405:7461, 7470-76 (1997); epi (4) Fè Reyèl sou Lwa sou Lafanmi ak Konje Medikal, Lwa sou Ameriken Andikape-yo, epi Tit VII Lwa 1964 sou Dwa Sivik nan paj 6-9, 8 Liv FEP (BNA) 405:7371, 7374-76 (1996).
Epitou, EEOC genyen yon postè antrepriz-yo ak sendika travay-yo kapab itilize pou yo konfòme-yo ak sa Lwa ADA-a di sou fason pou moun jwenn enfòmasyon.
Tout dokiman nou sòti nonmen la-a yo, sòf Liv sou sa Lwa ADA-a di sou Asistans Teknik-la, Annyè/Gid sou Resous-la ak postè-a, se dokiman moun kapab jwenn tou sou entènèt-la e sou paj sa-a: http://www.eeoc.gov.
Depatman Travay Ameriken-an
(Pou moun resevwa enfòmasyon sou Lwa sou Lafannmi ak Konje Medikal-la)
Pou moun mande materyèl ekri: 1-800-959-3652 (Vwa) 1-800-326-2577 (TT)
Pou moun poze kesyon: (202) 219-8412 (Vwa)
IRS (Sèvis Taks Ameriken-an)
(Pou enfòmasyon sou kredi nan taks ak dediksyon moun benefisye poutèt yo ofri kèk konfò rezonab)
(202) 622-6060 (Vwa)
Rezo Pou Konfò nan Travay (Job Accommodation Network - JAN)
1-800-232-9675 (Vwa/TT)
http://janweb.icdi.wvu.edu/.
Rezo pou Konfò nan Travay-la (JAN) se yon sèvis Komisyon Prezidansyèl sou Travay Moun Andikape. Li kapab bay enfòmasyon gratis sou divès kalite aranjman pou konfò rezonab.
Lwa ADA sou Andikap ak Sant Asistans Teknik pou Antrepriz-yo (DBTACs)
1-800-949-4232 (Vwa/TT)
DBTACs-yo se yon total 10 sant rejyonal gouvènman federal-la finanse e ki ofri enfòmasyon, fòmasyon/estaj, ak asistans teknik dapre sa ki di nan Lwa ADA-a. Chak sant mete ansanm avèk antrepriz lokal-yo, rezo moun andikape, ajans gouvènmantal, reyabilitasyon ak lòt rezo pwofesyonèl, pou bay enfòmasyon ak asistans ke Lwa ADA-a ofri kounye-a, e yo chak ensiste espesyalman sou nesesite pou yo satisfè bezwen ti biznis-yo. DBTACs-yo kapab bay referans pou moun kontakte sous lokal ki gen bon jan eksperyans nan zafè aranjman pou bay konfò rezonab.
Biwo Rejis Entèprèt pou Moun Soud (Registry of Interpreters for the Deaf)
(301) 608-0050 (Vwa/TT)
Biwo sa-a bay enfòmasyon sou kote pou moun jwenn entèprèt ak sèvis entèprèt, e sou ajans ki ofri asistans nan domèn sa-a.
Pwojè Asistans Teknik RESNA
(703) 524-6686 (Vwa) (703) 524-6639 (TT)
http://www.resna.org/hometa1.htm
RESNA (Rehabilitation Engineering and Asistive Technology Society of North America) vle di ann anglè: Sosyete Jeni ak Asistans Teknolojik Nò-Ameriken pou Reyabilitasyon. Li kapab bay moun referans pou pwojè ki nan tou le 50 Eta-yo e nan 6 teritwa-yo, pandan li ofri moun andikape-yo asistans teknik pou yo benefisye sèvis ki gen rapò ak teknoloji. Pami sèvis sa-yo, kapab genyen:
enfòmasyon sou sant ak referans pou sant ki ede yon moun konnen ki aparèy ki kapab ede yon moun andikape; (pa egzanp, yon moun ka itilize yon gwo kokenn baz enfòmasyon - data bases- ki gen enfòmasyon sou plizyè milye pwodi teknolojik ki ka ede moun sa-a e ki deja sou mache-a),
sant kote moun kapab eseye aparèy ak ekipman,
asistans pou moun jwenn lajan pou yo achte aparèy e repare yo, epi
boukantaj ekipman ak pwogram pou resikle ekipman.
EEOC-SERA/HC
[1] Tout mèt travay ki dwe respekte Lwa sou Lafanmi ak Konje Maladi-an (Family and Medical Leave Act-FMLA), kapab gen kèk obligasyon poutèt lwa sa-a e poutèt lwa ADA-a. Pou plis enfòmasyon sou fason lwa sa-yo aplike pou konje e sou orè modifye, antrepriz-yo kapab kontakte Rekòmandasyon EEOC fè sou Aplikasyon Règleman sou Konfò Renonab-yo e sou Nwizans san Rezon dapre Lwa ADA-a; yo ka jwenn enfòmasyon tou nan Fè Reyèl EEOC pibliye sou Lwa FMLA-a ak Lwa ADA-a.
This page was last modified on July 21, 2003.
Return to Index Page


text:
Ozetazini, deba ant 2 kandida pou plas Vis Prezidan an: Joe Biden, Demokrat ki nan plas la aktyèlman, ak Repibliken Paul Ryan, yon depite Eta Wisconsin-- dewoule jedi swa nan vil Danville, Eta Kentucky.
Pou kòmanse fas-a-fas sa a, chak nan 2 kandida yo te salye lòt la anvan yo te chita pou yo fè deba sou sa ki reprezante diferans nan vizyon yo pou politik nasyonal e entènasyonal Lèzetazini. Premye tèm diskisyon an, sete atak ki te fèt sa pa gan lontan sou konsila Lèzetazini nan vil Benghazi, nan pati lès peyi Libi; atak kote 4 diplomat ameriken te mouri --pami yo anbasadè Christopher Stevens. Paul Ryan pale pou l di reyaksyon administrasyon Obama a pat apwopriye. Depute Ryan deklare –nap site:
“Prezidan an te pran 2 semèn pou l rekonèt sete yon atak teworis. Li ale nan Nasyon Zini; e nan yon diskou li fè nan l’ONU, li pale 6 fwa de yon video ki parèt sou YouTube kòm koz atak la. Ebyen, nou menm, si teworis frape nou, nap rele yon chat, yon chat : nap di se yon atak teworis. Anbasadè nou nan vil Paris genyen yon detachman kò mèrin nan pou pwoteje li. Eske nou pa ta dwe genyen yon detachman kò mèrin nan pou pwoteje anbasadè nou an nan Bengazhi ? »
Paul Ryan ajoute politik entènasyonal administrasyon Obama a ap mete plis pwoblèm nan lemond e lap fè Lèzetazini genyen mwens sekirite. Vis Prezidan Joe Biden reponn pou l di deklarasyon Misye Ryan yo pa koresponn ak laverite. Misye Biden deklare:
« Mwen pa konprann de kisa zanmi m nan ap pale la a. Nou gen yon prezidan ki pa chita e ki fè tout sa li te di li tap fè. Se yon prezidan ki repare alyans nou yo yon fason pou rès mond la kapab deside swiv nou ankò kòm lidè. Se yon nonm ki fè lemond antye –san bliye Larisi ak Lachin- pran pozisyon pou yo apiye efò nou lanse pou n mete sanksyon ki pi dyanm yo sou peyi Iran.»
Majorite elektè ki gen entansyon al vote e ki reponn kesyon kèk sondaj fè konnen yo panse se Joe Biden ki ranpòte deba a; chif yo varye daprè òganizasyon laprès ki reyalize sondaj la, e menm gen obsèvatè ki kwè deba a fini egal ego.
Bò kote pa l, Prezidan Barack Obama montre li byen kontan ak fason Vis Prezidan Biden konpòte l nan deba a. Lidè ameriken an pale pou l di –nap site :
« Mwen pa ta kapab pi fyè pase sa de Joe Biden. Mwen kwè li fè yon trè bon travay ; mwen panse vrèman li arive montre pasyon li pou efò ki dwe fèt pou n gen asirans ekonomi nou an pèmèt klas mwayèn nan fè pwogrè. Franchman, mwen trè fyè de li, »
Deba ant 2 kandadi pou plas vis prezidan an dewoule nan moman dènye sondaj yo montre kous ant 2 kandida pou plas prezidan an, Barack Obama --Demokrat ki nan La Mezon Blanch-la-- ak Repibliken Mitt Romney, se yon kous ki sere anpil.


text:
USCIS vle Avèti nou de tout Magouy ki ka Fèt lè Ayisyen ap Aplike pou
Pwoteksyon Estati Tanporè
USCIS vle avèti nou de tout magouy ki ka fèt lè Ayisyen ap Aplike pou pwoteksyon estati tanporè. USCIS gen on wèbsayt ki la disponib pou repon a tout kesyon sou Ayiti nan www.uscis.gov/haitianearthquake.
Reprezantasyon
Ou pa oblije genyen on avoka ni on reprezantan pou’w aplike pou pwoteksyon estati tanporè. Men, si ou vle pran on reprezantan lè w’ap ranpli aplikasyon an ou byen demand lan ak USCIS, ou gen dwa gen on avoka ou byen on reprezantan depi ke yo rekonèt òganizasyon li an. Reprezantan’w lan dwe ranpli fòm G-28 ki vle di ke se li k’ap reprezante’w pou aplikasyon TPS lan. Souple, ale lan paj “Finding Legal Advice” nan wèbsayt USCIS pou nou jwenn plis enfòmasyon sou sijè sā.
Gen on lis avoka/reprezantan ki bay sèvis gratis ou byen pou on ti kal kòb ansanm ak lis reprezantan ke BIA rekonèt lan ki disponib nan wèbsayt ke nou mansyone anvan an.
Fòm ak Frè USCIS yo
Tout fòm USCIS yo gratis; ou ka jwenn yo nan www.uscis.gov/forms ou byen rele nan liy espesyal pou fòm ke USCIS ouvri pou ka ede moun nan telefòn, nan nimewo (800)870-3676. Ou pa ka voye aplikasyon pou pwoteksyon estati tanporè a pa entènèt. Frè pou voye ansanm ak Fòm I-821, aplikasyon pou pwoteksyon estati tanporè an se $50. Frè pou biometri an se $80. Frè pou’ w voye ansanm ak fòm I-765 lan ki se aplikasyon pou pèmi travay lan, se $340. Si ou pa ka peye frè sa yo, gen on papye ki disponib ke ou ka ranpli pou ‘w montre ke ou pa ka reponn ak frè sā.
Kèk Konsèy ki ka Ede’w
Konsèy sa yo pwa’l anpeche’w tonbe viktim nan magouy ki ka fèt nan zafè imigrasyon:
- PA siyen oken papye blan ou byen oken pyès ke ou pa konprann
- PA siyen oken pyès ki gen enfomasyon ki fo ou byen ki pa kòrèk
- PA kite pèsòn kenbe pyès original ou
- PA peye plis ke on ti kraze kòb a on moun ki pa on avoka ni pa voye kòb pa entènèt
- FÈ fotocopi tout pyès yo te prepare ou byen yo te voye pou ou
• MANDE on resi chak fwa ke ou peye on moun pou ede’w ranpli ou byen voye fòm yo ale.
- VERIFYE ke avoka nou an gen dwa pou’l pratike ou byen reprezantan nou an, BIA
rekonèt li
Si ou bezwen plis enfòmasyon sou ki jan pou’w pa tonbe viktim nan magouy lan zafè imigrasyon, ou byen ki jan pou verifye si on avoka gen dwa pou’l pratike ou byen si BIA rekonèt reprezantan an, souple ale nan ”Don’t be a Victim of Immigration Fraud” ak “Finding Legal Advice” ki nan www.uscis.gov/haitianearthquake.


text:
Kouman pou fè reparasyon pou pespektiv ak konvèti OST pst?
Repair Outlook OST PST files with Pespektiv Recovery Sòsye. Oulook enstriksyon rekiperasyon dekri kijan pou fè reparasyon pou done ki sòti nan dosye domaje PST ak OST ak retabli done Outlook ak konvèti OST ak yon fòma PST.
Enstriksyon Software pespektiv Import
- Import pespektiv –; Etap pa etap nan deskripsyon anl pespektiv importation pwosedi oswa kijan pou avanse pou dosye anl ak Msg nan MS pespektiv.
- Pespektiv Export –; Deskripsyon pwosedi pespektiv ekstraksyon done, ki jan yo ekspòte pespektiv kontak, Imèl, kalandriye, nòt, dokiman yo ak lòt atik.
- Pespektiv Recovery –; Kouman pou fè reparasyon pou domaje OST oswa pst dosye, konvèti OST ak yon fòma pst.
Gen anpil ka lè ou Pespektiv may stop working and start asking you to pespektiv reparasyon Pst dosye lè l sèvi avèk scanpst.exe (scanost.exe vini OST dosye) zouti. Fayit la pouvwa ak erè nan sistèm dosye ka fè OST oswa pst dosye ka itilize. Apre eseye sèvis piblik la scanpst ou pral sezi ki dosye refè ou tronkonik 2GB ak yon anpil nan enfòmasyon rate. Se konsa, li se pi bon itilize zouti espesyal ki fèt espesyalman nan pespektiv reparasyon done apre senaryo miltip posib pst / OST damage, ki se plis pouvwa anpil pase zouti scanpst gratis.
Pespektiv Reparasyon ak pst / OST Recovery
Reparasyon pespektiv pwosedi se trè senp.
Li enpòtan anpil pou: Tanpri fèmen Microsoft Outlook si li te lanse. Tcheke plato a epi asire ke sistèm ikòn pespektiv disparèt e li pa au OST nan sous / Pst dosye. Si ou ta renmen refè oswa konvèti OST / Ap pst dosye ki mete nan rezo a, tanpri, fè kopi lokal la li ak pwosesis kopi nan dosye. Li se toujou bon lide yo fè yon kopi backup nan done sous ou.
1. Download Pespektiv Recovery Sòsye zouti, enstale li nan sistèm nan kote yo 32-ti jan edisyon pespektiv installé ak configuré epi kouri zouti nan.
2. Tape an oswa chwazi a Sous pst (OST) dosye. Ou ka peze Browse bouton ak navige dosye a kote pst ou / Ap OST dosye ki sitiye.
3. Ap Sib chemen dosye pst ak non yo sijere otomatikman nan Sòsye an Recovery. Li se rekòmande pou chanje kote adrès la katab a ki se pa menm jan ak anyè a nan dosye a sous. You may select the target folder using the Browse bouton.Top
Se fòma a dosye pwodiksyon mete kòm pespektiv 2003 pa defo, men ou kapab chanje li. Ou bezwen fè l 'nan ka si ou vle sèvi ak refè nan / konvèti pst dosye nan pespektiv nan vèsyon anvan (2000, 2002).
4. Si ou ta renmen pi vit gerizon an, vire sou opsyon nan espesyal ki pèmèt sote etap nan Preview done. Si opsyon sa a pèmèt pwogram lan pral li epi imedyatman sove done yo refè san pran yon poz sou Preview.
Turn “;Sote done paj Preview”; opsyon NAN si dosye a pwodiksyon pa pwodwi. Pwoblèm nan ka rive nan kèk ka lè pwogram nan twazyèm pati (Antivirus zouti, telefòn pou kontakte manadjè) oswa pespektiv ajoute-an yo bloke aksè nan estrikti nan pespektiv done.
5. Peze Next bouton. Pespektiv Recovery Sòsye pral kòmanse lekti done yo dosye sous. Li pral montre segments yo ki ka jwenn epi li. Tanpri, pa kouri pespektiv nan etap sa a. Ki lè yo pral etap nan lekti ap fini, a Reparasyon pespektiv pwogram yo pral pare yo ale pwochen. If the “;skip preview”; opsyon se aktif, ap etap nan pwochen ka inyore otomatikman. Top
6. Peze Next button to see the data preview. Si ou evalye Sòsye an Recovery pespektiv, tanpri enspekte preview done a trè ak anpil atansyon epi asire w ke rezilta a rekiperasyon satisfè pou ou. Top
7. Peze Sove bouton ak Sòsye Recovery pespektiv ap kòmanse ekonomize.
Koulye a, ou ka ouvri sib pst dosye nan pespektiv itilize ak òganize done. Kòmanse MS pespektiv, chwazi Dosye | Ouvri | Pespektiv Done File and browse to the recovered PST file. Peze bouton OK ak refè pst va louvri kòm Depo nan itilizatè dezyèm Done andedan pespektiv.
Konvèti OST pst
OST pst Konvèsyon Ou kapab fè lè l sèvi avèk menm bagay la tou Reparasyon pespektiv enstriksyon. Ou jis bezwen chwazi dosye a OST sous ak pwosesis gerizon an. It is recommended to run the processing with “;Sote done paj Preview”; opsyon limen. Ak Sòsye pespektiv Recovery ou ka konvèti OST fòma pst, Fomatè pst la oswa dosye OST defragmante ak optimize li oswa konvèti vèsyon an nan dosye a pst.
Plis Enstriksyon:
- ArtikAtik dekri kòman yo mete yon estrikti Anyè nan dosye anl nan pespektiv oswa kouman konvèti anl pst
- Kouman konvèti yon backup nan pespektiv Express imèl pst epi transfere yo nan Microsoft Outlook?
- Kouman import kantite lajan an nan dosye anl nan katab pespektiv Express?
- Mwen te extrait kantite lajan an hudge nan dosye anl soti nan kowonpi pst (OST) pote lè l sèvi avèk zouti nan espesyal, se gen nenpòt fason import dosye anl pespektiv?
- Kouman konvèti e enpòte imèl nan fenèt Voye Vista Microsoft Outlook lè l sèvi avèk pespektiv Sòsye Import?
- Èske l posib konvèti kantite lajan an nan dosye anl MSG lè l sèvi avèk Sòsye an Import pespektiv?
- Kouman pou mwen ouvri dosye a pst nan MS pespektiv, Kouman yo mete pst la louvri kòm default?
- Kouman import yon dosye pst soti nan pespektiv 2003 nan pi bonè vèsyon an pespektiv?
- Kouman import dosye anl nan pespektiv 2007?
- Mwen te ekspòte Mozilla mesaj yo tonèr ki estoke nan. Dosye mboks nan dosye anl, Kouman transfere yo nan Microsoft Outlook?
- Kouman yo sèvi ak mboks lan GRATIS nan anl konvètisè? Kòman yo ekstrè Imèl soti nan tonèr, Eudora, Bwat lèt lantouraj.
- Kouman konvèti Imèl soti nan Apple lapòs nan Microsoft Outlook
- Ki sa m ka fè si Eksprès la pespektiv pa kapab ouvri dokiman imel? Ki sa ki se asosyasyon an kalite dosye ak kouman yo retabli li?
- Poukisa opsyon ki disponib nan gen kèk ki enfim? Mwen pa ka kreye nouvo pst dosye oswa kole yon òfelen.
- Kouman konvèti dosye imel plizyè fòma anl nan dosye fòma MSG nan Microsoft Outlook?
- Kouman import Imèl modpas-pwoteje pwofil la itilizatè Microsoft Outloo?
- Kouman yo mete modpas pwofil la itilizatè default de MS pespektiv?
- Kouman yo travay avèk Unicode Files pst nan pespektiv Import Sòsye?
- Ekspòte nan mesaj IncrediMail pespektiv
- Kòman yo ekstrè Imèl yo Bat epi transfere yo nan Microsoft Outlook
- Kouman konvèti Imèl pst e kopye estrikti nan dosye entak
- Kouman konfigirasyon opsyon ki disponib nan filtraj pa gwosè a nan imel oswa atachman
- Ki opsyon inportan yo nan faz egzekisyon ak kouman yo sèvi ak yo?
- Kouman yo sèvi ak Sòsye an Import pespektiv konvèti dosye yon imel bay fòma diferan?
- Poukisa se "exporting Options" Anviwònman Gwoup ki nesesè yo?
1


text:
Ken Ham se prezidan e fondatè Repons nan Jenèz-U.S. e Mize Kreyasyon an ki gen gwo aklamasyon. Li se youn nan oratè Kretyen yo ke moun nan Amerik Nò a plis mande. Ham se yon natif Ostralyen men kounyeya li abite toupre Sennsinati, Owayo. Li se otè plizyè liv sou liv Jenèz la, otorite e verite Bib la, dinozò yo, e liv sou kijan fwi panse evolisyon yo detwi (pa egzanp liv li te fenk ekri avèk yon lòt moun sou "ras yo" e rasis ki rele Plantasyon Dawen, e liv ki pi byen vann, Manti a: Evolisyon (link: The Lie: Evolution)).
Ken se otè yon pwogram radyo chak jou ki rele "Repons...avèk
Ken Ham," e moun koute pwogram sa a sou pliske 900 estasyon Ozetazini (plis
plizyè douzèn atravè lemonn). Li se youn nan redaktè e otè yo pou Repons
magazin (yon piblikasyon RnJ avèk yon ideyoloji biblik
ki gen pliske 60 000 moun atravè lemonn ki enskri pou resevwa li). Mize Kreyasyon
an genyen yon nivo teknoloji ki wo e li te ouvè tou
dènyeman toupre Ayewopò Sennsinati a. Li te atire pliske 250 000 vizitè (e jounalis
sekilè yo) nan premye 9 mwa yo apre li te ouvè. Mize a se yon pwodwi sèvo Ken.
Ken Ham gentan pale nan plizyè peyi entènasyonal tankou Japon, Almay, Frans, Espay, Meksik, Grann Bretay, Repiblik Ilann lan, e Saypann ki se yon zile ke Lezetazini kontwole, san nou pa site tout. Ekip Repons Atravè Lemonn nan gentan rekopye e tradwi pawòl Ken yo nan Espanyòl e Chinwa (kòm DVD) e tou talè Endou ap swiv. Depi lontan li genyen yon pasyon pou misyon global yo. Sonje sa se yon moun ki te kite Ostrali pou ale Ozetazini nan 1987 kòm yon misyonè an Amerik.


text:
Fernando Alonso
Fernando Alonso Díaz (fèt 29 Jiyè 1981) se yon panyòl Formula 1 Youn nan kous ak yon de-tan Mondyal Champion, ki aktyèlman kous pou Ferrari yo bò kote Felipe Massa.
Nan 25 septanm 2005, li te genyen Championship tit Formula 1 World Chofè an a laj de 24 zan ak 58 jou, li separe dosye Emerson Fittipaldi a ke yo te Champion nan pi jèn Formula One World Chofè "(se te dosye sa a imedyatman kase pa Lewis Hamilton). Apre repwan tit la ane sa a, Alonso tou te vin pi jenn doub Champion la. An 2007, li te vin tounen dezyèm chofè a F1, apre yo fin Michael Schumacher, nòt omwen 100 pwen pou twa sezon konsekitif. Surnommé El Nano, yon psedonim òdinè pou Fernando nan Astris, kote li te fèt, Alonso aji kòm yon Anbasadè itinérante pou UNICEF e li te youn nan direktè ki nan Asosyasyon Grand Prix chofè yo nan'.
Referans[edite | modifier le wikitexte]


text:
Lafrans fè konnen li pral mete sou tapi a posibilite pou leve anbago zam sou Siri nan lide pou ede rebèl yo goumen kont gouvènman Bashar al-Assad.
Minis afè etranjè fransè a, Laurent Fabius, deklare nan yon entèvyou li bay, peyi l ta renmen travay sou yon plan kowòdone pou Siri aka lye ewopeyen l yo.
Madi 13 novanm ki sot pase la a , Lafrans tounen premye peyi ki rekonèt opozisyon inifye ki fèk fòme kont gouvènman prezidan siryen an, Bashar al-Assad.
Prezidan fransè a, François Hollande, ki t ap abòde dosye a nan menm jounen madi 13 novanm nan, fè konnen li konsidere kowalisyon inifye rebèl ki fèk fòme a kòm sèl reprezantan lejitim pèp siryen an ak gouvènman ki gen pou fòme nan lavni nan yon Siri demokratik.
Mesye Hollande gen pou l rankontre lidè koalisyon siryèn nan samdi kap vini la a nan vil Pari, an Frans. Etazini bò kote pal refize rekonèt tolalman koalisyon sa a .


text:
Alòske danje nan move sezon livè varye toupatou nan peyi a, prèske tout Ameriken, kèlkeswa kote y ap viv, gen chans pou fè fas avèk yon sezon livè difisil nan kèk pwen nan lavi yo. Sa ta kapab vle di nèj oswa tanperati ki anba zewo, ak van fò oswa menm glas oswa tanpèt ki vini ak gwo lapli. Youn nan premye enkyetid la se kapasite move sezon livè pou pou koupe sèvis chofaj, kouran elektrik, ak kominikasyon lakay ou oswa nan biwo ou, pafwa pandan plizyè jou alafwa. Sèvis Nasyonal Metewoloji konsidere tanpèt livè kòm "Tiyè Twonpè" paske pifò ka lanmò yo asosye dirèkteman ak tanpèt la. Olye sa, moun yo mouri nan aksidan machin sou wout glas ak ipotèmi lè yo ekspoze nan fredi la twò lontan. Li enpòtan pou prepare pou move sezon livè anvan li rive.
Etap 1: Jwenn yon Twous
- Jwenn yon Twous Pwovizyon pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè.
-
Tcheke okonplè epi fè renouvle Twous Pwovizyon pou Ijans fanmi ou anvan move sezon livè a rive, epitou ajoute atik ki anba la a yo lè w ap prepare pou sezon livè:
- Gwo sèl pou fonn glas sou ale a
- Sab pou amelyore traksyon
- Pèl Nèj ak lòt ekipman pou retire nèj.
- Epitou ajoute rad ak dra konvnab pou ede ou rete cho.
Etap 2: Fè yon Plan
Prepare Fanmi Ou
- Fè yon Plan-Dijans pou Fanmi Ou. Fanmi ou kapab pa ansanm lè genyen yon katastwòf, kidonk li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka genyen yon ijans.
- Plan mete kote fanmi ou ap reyini, nan ak deyò katye imedyat ou.
- Li kapab pi fasil pou fè yon apèl entè-iben pase pou rele nan vilaj la, kidonk yon kontak deyò vil la kapab nan yon pi bon pozisyon pou kominike avèk manm fanmi ki separe yo.
- Ou kapab vle chèche enfòmasyon tou sou plan nan kote fanmi ou yo pase tan: travay, gadri ak lekòl. Si pa genyen plan, anvizaje sèvi kòm volontè pou kreye youn.
- Swiv yon klas Ekip Repons pou Ijans nan Kominote (CERT) nan Citizen Corps chapter ki nan zòn ou (nan lang Angle) Mete ou ajou avèk fòmasyon an.
Etap 3: Enfòme Ou
Prepare Lakay Ou
- Asire kay ou byen pwoteje, epitou asire ou genyen bann fenèt toutotou rebò pòt ak rebò fenèt ou yo pou kite lè cho a andedan kay la.
- Izole tiyo yo avèk izolan oswa jounal ak plastik epi kite tiyo yo degoute enpe pandan tan frè la pou evite yo konjle.
- Aprann kijan pou fèmen dispozitif dlo a (sizoka yon tiyo pete).
- Kite ekstenktè yo souplas, epi asire tout moun lakay ou konnen kijan pou itilize yo. Dife nan kay reprezante yon risk anplis paske plis moun prale nan lòt sous chofaj yo san yo pa pran prekosyon sekirite ki nesesè.
- Konnen davans kisa ou ta dwe fè pou ede granmoun aje oswa zanmi andikape yo, vwazen yo oswa anplwaye yo.
- Anboche yon antreprenè pou tcheke estabilite estrikti twati a pou sipòte gwo nèj iregilye nan akimilasyon nèj - oswa dlo, si kanalizasyon ki sou twati kay la pa fonksyone.
-
Si ou genyen yon vwati, plen tank gaz la pou sizoka ou dwe kite kay la. Answit, tcheke oswa fè yon mekanisyen tcheke pati sa yo ki nan vwati ou:
- Nivo antijèl - asire yo ase pou evite yo konjle.
- Batri ak sistèm ignisyon - ta dwe nan kondisyon siperyè epi bòn batri a ta dwe pwòp.
- Fren yo - tcheke pou wè si yo pa ize epi tcheke nivo lwil fren an.
- Sistèm echapman - tcheke pou fuit ak mòflè ki gen ti twou, epi repare oswa ranplase si li nesesè. Monoksid kabòn se yon gaz ki ka touye moun epi anjeneral li pa bay avètisman.
- Kabiran ak filtè lè - ranplase epi kite sistèm lan lwen dlo. Pou fè sa, itilize aditif epi antreteni yon tank plen gaz.
- Radyatè ak dejivrè - asire yo fonksyone kòrèkteman.
- Limyè ak limyè detrès k ap mouri-limen - tcheke pou konnen si yo ka sèvi
- Lwil - tcheke pou nivo a ak epesè. Lwil ki pi epè kaye plis nan tanperati fèb epi yo pa grese.
- Tèmosta - asire li fonksyone kòrèkteman.
- Kawotchou - asire kawotchou yo genyen bann woulman konvnab. Anjeneral kawotchou radyal tout tan konvnab pou pifò kondisyon sezon livè. Men, kèk jiridiksyon egzije pou veyikil yo ekipe avèk kawotchou-a-chenn oswa kawotchou-a-nèj ki genyen klou pou yo kapab sikile sou wout yo.
- Ekipman pou siye vit - repare nenpòt pwoblèm epi fè antretyen nivo likid netwayaj vit la kòrèkteman.
Abitye ou avèk tèm ki itilize pou idantifye yon move sezon livè.
- Lapli Vèglasan kreye yon kouch glas sou wout yo ak sou ale yo.
- Nèj Fonn se lapli ki tounen grezil anvan li rive sou tè. Nèj fonn lakòz wout yo konjle tou epi yo vin glise.
- Konsèy pou Move Sezon Livè vle di yo prevwa fredi, glas ak nèj.
- Alèt pou Tanpèt Livè vle di li posib pou genyen move tan tankou anpil nèj oswa glas nan pwochen jou a oswa nan pwochen de (2) jou.
- Avètisman pou Tanpèt Livè vle di move kondisyon livè te kòmanse oswa pral kòmanse nan yon ti tan.
- Avètisman pou Tanpèt Nèj vle di nèj ak van fò ap vini avèk yon kokennchenn nèj, toupre viziblite zewo, ban nèj fon ak refwadisman van ki danjere pou lavi moun.
- Avètisman pou Jè vle di yo prevwa tanperati ki pi ba pase zewo degre.
-
Lè yo bay yon ALÈT pou Tanpèt Livè
- Koute Radyo Metewolojik NOAA, estasyon radyo lokal, ak estasyon televizyon, oswa televizyon-pa-kab tankou The Weather Channel pou jwenn dènye enfòmasyon yo.
- Ou dwe vijilan nan chanjman kondisyon metewolojik yo.
- Pa fè vwayaj ki pa nesesè.
-
Lè yo bay yon AVÈTISMAN pou Tanpèt Livè
- Rete andedan lakay ou pandan tanpèt la.
- Si ou oblije sòti deyò, plizyè kouch rad lejè ap fè ou rete pi cho pase yon sèl manto epè. Gan (oswa mouf) ak yon chapo ap ede ou pa pèdi chalè kò ou. Kouvri bouch ou pou pwoteje poumon ou.
- Mache avèk prekosyon sou ale ki gen nèj ak glas yo.
- Si tiyo yo konjle, retire nenpòt izòlman oswa kouch jounal epi vole tiyo a avèk ranyon. Louvri tout wobinè yo nèt epi vide dlo cho sou tiyo yo, apati kote yo ekspoze plis nan fredi a (oswa kote fredi a gen plis chans pou antre).
- Fè antretyen nan ayerasyon an lè w ap itilize radyatè kewozèn pou evite akimilasyon gaz toksik. Re-mete kabiran nan radyatè kewozèn ki deyò yo epi kite yo omwen a yon distans twa (3) pye ak objè flamab yo.
- Pa deplase nan vwati pandan yon tanpèt, men si ou dwe fè sa...
-
Pote yon Twous Pwovizyon pou Ijans nan kòf dèyè a.
- Kite tank gaz vwati ou plen pou itilize pou ijans epi pou anpeche liy konbistib la konjle.
- Fè yon moun konnen kote ou prale, wout ou w ap fè, ak lè ou prevwa w ap rive. Si vwati ou bloke sou wout la, yo kapab voye èd sou wout ou te detèmine davans lan.
- Manje regilyèman epi bwè anpil likid, men evite kafeyin ak alkòl.
- Konsève konbistib, si li nesesè. Pou fè sa kite kay ou pi frèt pase nòmal. Fèmen chofaj kèk chanm pou yon ti tan.
Koute Ofisyèl Lokal yo
Aprann kichòy sou plan-dijans gouvènman leta ak gouvènman lokal ou te kreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay. Pou jwenn lòt enfòmasyon sou fason pou planifye ak prepare pou tanpèt, epitou sa pou fè pandan ak apre yon tanpèt, vizite: Federal Emergency Management Agency (nan lang Angle), NOAA Watch (nan lang Angle), oswa American Red Cross (nan lang Angle).


text:
Dj Ken - Dancehall Party 2 (ft. Saik, Pompis, Kossity, Sadik, Y.chang, Saaturn, Jahyanai, Politik, K.naye) (Lyrics - Paroles)
Dj Ken - Dancehall Party 2 (ft. Saik, Pompis, Kossity, Sadik, Y.chang, Saaturn, Jahyanai, Politik, K.naye) (Lyrics - Paroles)
Refrain x2: o swè la nou malade et nou pon yonn pé pa guéri DJ Ken aux platines sa cé DJ aguerrit fanm pa tonne, nonm ka ri yo ka wayné konsi yo fè la dancehall académie. Young Chang MC (1ere partie): An ka brilé place la ou ja connèt le rituel Vwéyé mizik la, monté décibels pli ho ki ciel DJ Ken YC cé mofukin cocktail Mété kilote'aw si coté an paka minin'w l'hotel Dancehall party Non non on n'a pas fini gimme di money, illicite dans le colis ... dans le monde de la nuit chanteur préféré'aw ... Saïk (2e partie) Chaque son ni on impacta, nou fè an pacta (Like That) Lyrical kamikaze, Bagdad O swè la pni pawol, yin ki acta Gyal nou pa actè ou ja wè nou limè les réactè Conclusion Situation précaire, nou ka chill pépère Lè ou gadé ban nou, nou ja rivé si jupiter Danm Danm, Nou déter Nou pa jin si réserve Janm a yo kon équerre DJ Ken! Refrain x2 Politik Naï (3e partie) Toujou ka fly, fly Rasta ka fly Ba sa ki pa là, nou annoncé les funérailles Ou ka trapé cho kon si ke yo bwè rhum paille Enervé kon Buju Banton enlè "Boom Bye Bye" Nou ka bay, ay, son nou ka bay Toujou paré pou mété difé dan kay Différen feelililing, différen styles Mizik nou pani faille cé pou sa nou pou tchek en médaille Lord Kossity (4e partie) Atièlement madness sav cé nou ki big boss, yo inmin passé Rick Ross Yo la ka ba nou big foss Badman (...) pa bizwen mandé heat sauce Mafia an kay la foke joué pliss koss Pa oublié douvan dèhè kon chris cross Pa vini test cé nou ki ni pliss matos Cripsy a murda, sa ka tounin atroce DJ Ken ka dégéné les bad foss Refrain x2: Pompis (5e partie) Whyné sa (Yeah Yeah) Pa fè sau Baissé ba, illico presto (Ajime) Tête en bas, Repon yo to You don't press si applause Grand écart, woyoy Dancehall party ka fè brinin toute gogo Ring di Alarm, A pa bagay pa pi cho An bwè jin Jahyanaï ké di to Jahyanaï King (6e partie) Ruuude!! patché fanm, patché mimi Kon sa nou ka fonctionne, kon sa nou ka rollin champion ka pété bouteille poko fini kan fanm ka six thirty, dote ka bubblin All right to dem style Dancehall a party Lè nou ka rivé tou sa ki ... ka pati Nou swag turn up, Nou clean and nou naté ... Romantin boy... Refrain x2 Saaturn (7e partie) I palé mwen di back shot, pa di six thirty An cé an professionnel donc pani pliss sportif Yin Yin ki fanm clean, Nou pa lé piess ... Sa mwen ni baw ka vo pliss ki lö, Mwen pé jiss baw pliss (Oh la la) 2014 businessman Nou toute vini kon phénomène Saaturn fèy turn feat DJ Ken Dancehall party repeat again Hater tu es mort dans le game Pour les tuer pas besoin de flingue c'est des lyrics que l'on dégaine Missile again a bang bang K.Naye (8e partie) Mi seh turn up di tunes Pou mété pliss faya Véyé pété cass DJ Ken pretty work hata ...
Si ces paroles contiennent des erreurs, tu peux les corriger en cliquant sur le bouton Correction ci-dessous.
Dj KenTitre: Dancehall Party 2
Featuring(s): Saik, Pompis, Kossity, Sadik, Y.chang, Saaturn, Jahyanai, Politik, K.naye


text:
Enfòmasyon Jeneral
Sèvis Sitwayènte ak Imigrasyon Ozetazini (USCIS) resevwa fon (lajan) l yo apatide frè demann ak aplikasyon yo. Lè yo egzante yon frè pou kèk moun, sa lakòz yo vin chaje lòt moun kap aplike ak lòt demandè yo pri pou tretman aplikasyon ak demann yo; e leplisouvan sa vin fè yo ogmante frè yo pou tout moun. Sepandan, nou rekonèt gen kèk moun ki ka paka peye frè anrejistreman ak frè byometrik yo. Si w ta renmen pou nou konsidere egzante frè pou aplikasyon w lan, tanpri, suiv enstriksyon yo bay yo osijè demann pou yon egzansyon frè, nan http://www.uscis.gov/feewaiver epitou suiv enstriksyon ki nan Kesyon ak Repons sa a. Lè w fè yon demann pou yon egzansyon frè, se pou w pwouve klèman ou pa ka peye frè aplikasyon ak frè byometrik yo ki konsène ka w la.
Kesyon ak Repons
K. Ki frè USCIS ka egzante, si mwen mande l?
R. Si w paka peye, ou ka mande pou yon egzansyon frè pou frè suivan yo:
- Aplikasyon pou Estati Tanporè Pwoteje (Fòmilè I-821);
- Aplikasyon pou Otorizasyon Travay (Fòmilè I-765);
- Aplikasyon pou Egzansyon poutèt Inadmisibilite (Fòmilè I-601); ak
- Frè byometrik la.
Frè Aplikasyon pou Dokiman pou Vwayaje a (Fòmilè I-131), se yon frè yo pa ka egzante.
K. Kouman pou m aplike pou yon demann pou egzansyon frè?
R. Pou w aplike pou yon egzansyon frè, ou dwe soumèt yon deklarasyon ekri, ke w fè sou sèman, sou afimasyon oswa ke w fè selon sekyon 28 U.S.C. 1746 e ki gen deklarasyon sa a ladan l: « Mwen deklare sou penn fo temwayaj ke enfòmasyon ki nan deklarasyon sila a se laverite e li kòrèk, » deklarasyon an dwe endike demann pou yon egzansyon frè (yo) e se pou l bay rezon ki fè ou pa ka peye frè anrejistreman (yo). Se pou w enkli deklarasyon sa a nan demann wap fè a osnon yap refize demann nan. Asire w ou deklare ki frè anpatikilye wap mande pou yo egzante nan afidavi w la.
Se pou w soumèt deklarasyon siyen an ak nenpòt lòt dokiman ki sipòte demann ou an, ansanm avèk aplikasyon pou benefis ou a(yo).
Se pou demann pou egzansyon frè wap fè a esplike pou ki rezon ou pa ka peye frè yo epitou se pou w ajoute avèk li:
- Nenpòt prèv ki montre wap resevwa benefis piblik yo evalye onivo federal oswa onivo leta baze sou mwayen w (pa egzanp, Medicaid, benefis manje ak nitrisyon (pwogram SNAP), asistans nan lojman, elatriye),*
- Revni anvan taks ou resevwa pa mwa ki soti tout kote pou chak nan twa mwa anvan ou te voye demann pou egzansyon frè a,
- Yon lis tout byen oumenm oswa depandan w yo genyen, posede oswa kontwole,
- Depans esansyèl ke w fè chak mwa, se pou ajoute tou nenpòt depans ekstrawòdinè (pa egzanp, bòdwo medikal), pou chak nan twa mwa anvan w te soumèt demann pou egzansyon frè a,
- Yon lis depandan w yo Ozetazini, adrès yo ak ki sa yo ye pou ou, ak nenpòt lòt revni depandan w yo reyalize oswa resevwa,
- Nenpòt prèv ki montre konsiderasyon imanitè (pa egzanp, andikap, laj, sanzabri, chomaj),* ak
- Nenpòt lòt enfòmasyon ou panse ki sipòte enkapasite w pou peye frè ou ta renmen yo egzante yo.
*Byenke atik ki gen ti asteriks yo bò kote yo pa obligatwa, si w soumèt jande prèv sa yo sa pral fè demann ou a gen plis pwa lè yap detèmine kalifikasyon w pou yon egzansyon frè.
K. Kouman USCIS pral fè pou l detèmine si mwen kalifye pou yon egzansyon frè?
R. Nou pral detèmine ou kalifye si w ka demontre ke gen plis chans ke revni anvan taks ou pou peryòd twa mwa anvan w soumèt demann ou an pou egzansyon frè a te egal a oswa mwenske depans esansyèl ou yo (pa egzanp, depans rezonab pou lwaye, sèvis piblik, depans medikal, swen timoun) pandan menm peryòd sa a e ke w pa genyen, ou pa posede oswa ou pa kontwole BYEN ki sifizan pou peye pou frè a san ke w sa pap ba w plis pwoblèm finansye.
Nou pral revwa demann pou egzansyon frè w la dapre 5 etap suivan yo:
Etap 1. Èske wap resevwa yon benefis yo evalye onivo federal baze sou mwayen? Si repons lan se wi, e ou montre ase evidans sou sa, nap apwouve demann pou egzansyon frè w la nòmalman.
Etap 2. Èske revni ki rantre nan kay la sou twa mwa anvan w te soumèt demann pou egzansyon frè a, mwens pase Direktiv Federal sou Pòvrete a?
Etap 3. Èske depans esansyèl ou yo pandan twa mwa anvan w te soumèt demann pou egzansyon frè a te egal a oswa depase revni w anvan taks pandan peryòd sa a?
Etap 4. Èske w gen yon konsiderasyon imanitè (pa egzanp, andikap, laj, elatriye) oswa èske ou nan yon sitiyasyon ekonomik ekstrawòdinè (pa egzanp, chomaj ki resan) ke w kwè ki gen yon enpak finansyè negatif ase pou fè w kalifye pou egzansyon frè a? Si repons lan se wi, ou dwe soumèt ase evidans pou sipòte demann wap fè a.
Etap 5. Èske w gen nenpòt lòt rezon ak evidans ki pou pwouve enkapasite w pou peye frè (yo)? Si repons lan se wi, ou dwe soumèt prèv la epi esplike nan ki sans sa fè w pa ka peye frè a.
USCIS pral itilize pwosesis ki anlè a, etap pa etap, pou revwa sitiyasyon w lan okonplè defason pou detèmine si pou yo akòde w yon egzansyon frè ki pral baze sou si w gen ase byen pou peye frè a san ke sa pa mete w nan gwo difikilte finansyè.
K. Kisa yon benefis yo evalye onivo federal baze sou mwayen ye e ki enpak li genyen sou kalifikasyon m pou m resevwa yon egzansyon frè?
R. Yon benefis yo evalye onivo federal baze sou mwayen se nenpòt benefis gouvènman Federal finanse konplètman oswa anpati e ki egzije pou w montre « mwayen » w yo (pa egzanp, revni w, byen w, ak resous ki gen rapò ak yo) kòm yon pati nan kondisyon kalifikasyon w pou benefis la. Ajans federal kap administre lajan an detèmine si benefis la se yon benefis piblik yo evalye onivo federal baze sou mwayen, dapre Lwa 1996 la sou Responsabilite Pèsonèl ak Rekonsilyasyon Opòtinite Travay (Personal Responsibility and Work Reconciliation Act of 1996), Lwa Piblik 104-193.
Plizyè benefis yo evalye onivo federal baze sou mwayen, se leta, se konte a ak ajans sèvis sosyal vil la ki administre yo.Tout benefis yo, kit se ajans federal oswa ajans gouvènman lokal ki bay yo, gen menm pwa a nan konsiderasyon yo pral fè sou demann pou egzansyon frè w la.
Pami egzanp sou benefis yo evalye onivo federal baze sou mwayen, genyen benefis Pwogram Asistans pou Nitrisyon Siplemantè (Supplemental Nutrition Assistance Program: SNAP) (yo te rele l anvan « Koupon pou Achte Manje »), Medicaid, Revni Sekirite Siplemantè (Supplemental Security Income: SSI), ak Asistans Tanporè pou Fanmi ki nan Bezwen (Temporary Assistance to Needy Families: TANF).
Se pou w soumèt evidans ki pwouve wap resevwa benefis sa yo si w ta renmen pou USCIS konsidere ke w te deja pwouve bay yon lòt ajans ke ou touche ti revni e ou gen resous ki limite, lè USCIS ap detèmine kalifikasyon w pou yon egzansyon frè. Prèv sa a dwe yon kopi yon lèt oswa lòt dokiman ki ekri sou papye a antèt oswa ki gen logo ajans kap akòde benefis la, epitou se pou lèt la oswa dokiman yo gen non moun kap resevwa benefis la ladan l e se pou l endike ke wap resevwa benefis la aktyèlman.
K. E si gen yon lòt moun nan fanmi mwen kap resevwa benefis yo evalye onivo federal baze sou mwayen?
R. Se pou moun kap aplike pou egzansyon frè a se menm moun kap resevwa benefis yo evalye onivo federal baze sou mwayen an.
Men sèl eksepsyon ki genyen:
1. Si yon moun kap aplike pou egzansyon ap resevwa benefis yo evalye onivo federal baze sou mwayen, alèkile mari oswa madanm ki depandan e ki abite nan menm kay avèk moun kap aplike a, ap kalifye tou pou yon egzansyon frè, amwenske mari oswa madanm nan genyen, posede oswa kontwole byen ki sifizan pou peye frè a san ke sa koze l gwo difikilte finansyè; e
2. Si yon paran ap resevwa benefis yo evalye onivo federal baze sou mwayen, alèkile pitit li yo ki pa marye e ki gen mwenske 18 lane kap abite avèk moun kap aplike a ap kalifye tou pou yon egzansyon frè.
Sepandan, sitiyasyon envès la pa aplike. Pa egzanp, si yon timoun oswa yon pitit pitit ap resevwa benefis yo evalye onivo federal baze sou mwayen, sa pa vle di paran yo oswa lòt manm nan fanmi an ap kalifye otomatikman pou yon egzansyon frè. Menm jan an tou, si yon paran ap resevwa SSI, pitit li yo ki se granmoun pa kalifye otomatikman pou yon egzansyon frè, poutèt sa.
K. Si mwen pap resevwa yon benefis yo evalye onivo federal baze sou mwayen, kouman nou pral detèmine kalifikasyon mwen pou yon egzansyon frè?
R. Si w pap resevwa yon benefis yo evalye onivo federal baze sou mwayen, nou pral konsidere lòt faktè, tankou nivo revni tout moun ki nan kay ou epi nou pral konpare l avèk Direktiv Federal sou Pòvrete a. Anplisdesa, nou pral konsidere byen, faktè imanitè, ak tout evidans ou soumèt yo konsènan enkapasite w pou peye, defason pou nou sa detèmine si demann ou a merite nou akòde w yon egzansyon frè baze sou diskresyon nou.
K. Kouman ou pral itilize enfòmasyon sou revni tout moun nan kay la pou detèmine si mwen kalifye pou yon egzansyon frè?
R. Nou pral konpare revni tout moun nan kay la avèk « Direktiv Federal sou Pòvrete yo ». Nou itilize Direktiv Federal sou Pòvrete a, jan Sekretè Sèvis Sante ak Imen (Secretary of Health and Human Services) tabli l la.
Si revni tout moun ki nan kay la plis pase Direktiv Federal sou Pòvrete a, lè sa a, gen plis chans ke w pap kalifye pou yon egzansyon frè. Sepandan, menm si revni tout moun ki nan kay la depase Direktiv Federal sou Pòvrete a, si w gen yon konsiderasyon imanitè oswa si w nan yon sitiyasyon ekonomik ekstrawòdinè, tankou si w gen bòdwo medikal oswa ou nan chomaj, lè sa a USCIS pral konsidere sa nan evalyasyon jeneral lap fè a sou enkapasite w pou peye frè yo. Gade lòt K&R ki pi ba yo.
K. Ki evidans pou m bay konsènan revni tout moun ki nan kay la?
R. Anplisde deklarasyon ekri w la, nap ankouraje w anpil pou w soumèt dokiman kòm prèv pou revni tout moun ki nan kay la e ki sipoze gen ladan l tout fòm revni, menm revni nenpòt depandan ki Ozetazini resevwa oswa reyalize, avèk asistans finansyè. Pami evidans sa yo ou ka soumèt:
- Si w genyen l, yon kopi deklarasyon taks federal ou pou dènye ane fiskal la; oswa
- Si w pat ranpli yon deklarasyon taks federal, soumèt lòt kalite evidans ki ka enkli souch chèk pewòl, kontra travay, deklarasyon patwon w(yo) fè sou pwòp papye a antèt biznis li (yo) e ki montre salè oswa apwentmen yo peye w pandan 3 dènye mwa ki sot pase yo; oswa
- Rapò ofisyèl sou deklarasyon revni ak fòmilè W-2. Ou ka jwenn dokiman sa yo gratis nan Sèvis Enpo Etazini (Internal Revenue Service: IRS); pou w jwenn yo se pou w ranpli yon Demann IRS pou Rapò Deklarasyon Taks (Transcript of Tax Return) (Fòmilè 4506T).
K. Kimoun pou m ajoute lè map detèmine kantite moun ki nan kay la?
R. Se pou w ajoute:
Tèt ou;
Mari oswa madanm ou;
- Manm fanmi sa yo:
- Pitit ou yo oswa timoun ki sou titèl ou, ki pa marye, ki gen mwenske 21 lane, e kap viv avèk ou;
- Pitit ou yo oswa timoun ki sou titèl ou, ki pa marye, ki gen mwenske 23 lane, ki se etidyan a tan plen, e kap viv avèk ou lè yo pa lekòl;
- Pitit ou yo, oswa timoun ki sou titèl ou, ki pa marye, e ke w se gadyen legal yo paske yo gen yon andikap fizik oswa mantal ki anpeche yo okipe tèt yo e ki anpeche yo etabli, mentni oswa re-etabli pwòp kay yo;
Paran w, si:
- Ou pa marye, ou gen mwenske 23 lane, ou se yon etidyan a tan plen, e wap viv avèk paran w yo lè w pa lekòl; oswa
- Yo retrete e yap viv avèk ou.
K. Èske w pral ajoute revni yon moun ki abite avèk mwen si moun sa a pa pami tout moun ki abite nan kay la, pou rezon taks?
R. Si gen yon moun ki abite avèk ou men ou pa deklare moun sa a kòm moun ki pami tout moun ki nan kay ou, pou rezon taks, nou pap konsidere revni moun sa a lè nap detèmine revni tout moun ki nan kay la.Ou pa bezwen bay enfòmasyon sou revni moun sa a.
K. Si mwen separe, èske se pou m konte mari m oswa madanm mwen, ak pitit mwen yo kap viv avèk mari oswa madanm mwen?
R. Si w separe legalman, ou pa bezwen ajoute mari oswa madanm ou lè wap kalkile kantite moun ki nan fanmi w; epitou ou pa bezwen ajoute enfòmasyon sou revni mari w oswa madanm ou. Sepandan, asire w ke ou enkli nan revni tout moun nan kay la, nenpòt sipò ke mari w oswa madanm ou legalman oblije bay nan kay la jouk kounye a, dapre yon lòd tribinal oswa dapre lwa leta.
Si w separe legalman men w kontinye ap viv ansanm, se pou w ajoute enfòmasyon sou revni mari w oswa madanm ou avèk demann pou egzansyon frè a.
Si w pa separe legalman, menmsi w pap viv ansanm, ou dwe ajoute enfòmasyon sou revni mari w oswa madanm ou lè wap fè demann pou egzansyon frè a.
Se pou w ajoute evidans ki pwouve separasyon legal la, avèk demann pou egzansyon frè a. Li ka yon kopi lòd tribinal la oswa yon lèt avoka kap jere ka a ekri.
K. Si map aplike pou benefis imigrasyon selon pwovizyon Lwa sou Vyolans kont Fanm (Violence Against Women), èske se pou m soumèt enfòmasyon finansyè sou mari/madanm mwen?
R. Moun kap aplike pou benefis imigrasyon selon pwovizyon Lwa sou Vyolans kont Fanm (Violence Against Women Act: VAWA), kèlkeswa eta sivil aktyèl yo, dwe soumèt enfòmasyon finansyè sou mari/madanm yo sèlman si enfòmasyon sa a disponib. Sizoka ou pa ka jwenn enfòmasyon sa a, tanpri bay yon esplikasyon tou kout ki dekri sikonstans yo.
K. Kouman nou pral konsidere depans mwen yo lè nap detèmine kalifikasyon m pou yon egzansyon frè?
R. Depans esansyèl pou rezon sa a limite a depans rezonab pou: waye, manje, sèvis piblik, depans medikal, frè transpò, rad, ak lesiv. Frè pou Estati Tanporè Pwoteje (TPS) yo konsidere kòm depans esansyèl tou.
K. Kouman nou pral konsidere byen m yo ak/oswa byen depandan m yo lè nap detèmine kalifikasyon m pou yon egzansyon frè?
R. Anplisde evidans ou pral soumèt sou depans esansyèl ou yo ki egal a oswa ki depase revni w anvan taks pou twa dènye mwa ki sot pase yo, wap gen pou w soumèt tou enfòmasyon sou byen w yo (menm pa depandan w yo) ak valè yo.
Men sa nou konsidere kòm byen: imobilye, pwopriyete, lajan kach, kont kouran, ak kont depay, aksyon, bon, peman anyèl (esepte pou plan pansyon ak Kont Retrèt Endividyèl (IRA yo)).
Si nou detèmine ou ka peye frè yo nan byen w yo san pou sa pa ba w pwoblèm, nap refize demann wap fè a pou egzansyon frè a. Pa egzanp, si w gen $20.000 labank e ou gen de (2) machin, nan ka sa a, nap detèmine ke moun kap aplike a ka peye.
K. E si mwen kwè mwen kalifye pou yon egzansyon frè poutèt konsiderasyon imanitè oswa poutèt yon sitiyasyon ekonomik ekstrawòdinè ki resan?
R. Depi depans esansyèl ou yo sou peryòd twa mwan anvan w te soumèt demann pou egzansyon frè a, pat egal a oswa depase revni w pandan peryòd sa a, nou ka konsidere bagay suivan yo lè nap detèmine kalifikasyon w pou yon egzansyon frè:
- Si laj ou pral gen yon enpak sou abilite w pou reyalize yon revni alavni;
- Nenpòt andikap ki ka anpeche w reyalize yon revni alavni; ak
- Prèv ke w fèk nan chomaj.
Se pou tout andikap (fizik ak emosyonèl) dokimante nan yon lèt yon pwofesyonèl medikal ekri e se pou lèt sa a endike ki jande andikap ou genyen e se pou l esplike tou ke andikap sa a anpeche oswa bloke sevèman abilite w pou reyalize yon revni.
K. E si map aplike onon yon jenn imigran espesyal (SIJ)?
R. Jenn ki sou gad gouvènman leta oswa lokal gen chans pou yo kalifye pou yon egzansyon frè. Gadyen legal la, gadyen legal tribinal la deziyen an, oswa ranplasan tribinal la deziyen an dwe siyen demann pou egzansyon frè a e se pou yo soumèt youn nan kalite prèv ki liste pi ba a:
- Prèv ke SIJ a ap resevwa benefis yo evalye onivo federal baze sou mwayen.
- Souch chèk pewòl oswa etadkont labak ki endike revni SIJ a pi ba pase direktiv federal sou pòvrete a.
- Lòd tribinal jivenil ki resan e ki etabli deziyasyon depandans oswa titèl (pandan 6 dènye mwa ki sot pase yo) SIJ a.
- Yon lèt yon mezon akèy familyal oswa yon ajans akèy kap okipe plasman SIJ a ekri e ki esplike enkapasite SIJ a pou l peye.
- Fòmilè I-797 Avi Otorizasyon pou yon Fòmilè I-360 yo te soumèt pou SIJ a.
Nenpòt pami jande dokiman sa yo va satisfè kondisyon prèv pou sipòte enkapasite SIJ a pou l peye.
K. Kimoun ki ka mande pou yon egzansyon frè?
R. Nenpòt moun ki gen 18 lane oswa ki pi gran e ki vle mande pou yon egzansyon frè pou pwòp aplikasyon li.
Nenpòt moun ki gen 18 lane oswa ki pi gran ka mande pou yon egzansyon frè pou:
1. Pitit li ki pa marye e ki gen mwenske 18 lane;
2. Pitit gason ak pitit fi ki pa marye e ki sou responsabilite legal li toutotan yo pa ka okipe tèt yo kòmsadwa; ak
3. Moun ki sou titèl legal e ki satisfè youn nan definisyon ki anlè yo.
K. Kimoun ki pou siyen demann pou egzansyon frè a?
A. Si w gen omwen 14 lane, ou ka siyen l poukont ou.
Si w gen mwenske 14 lane, oswa si w gen ant 14 lane ak 18 lane, men ou pa ka siyen poukont ou, paran w oswa gadyen legal tribinal la deziyen pou ou a, komite oswa ranplasan tribinal la deziyen an ka siyen demann nan pou ou.
Yon gadyen legal, yon gadyen legal tribinal la deziyen pou ou, yon komite oswa yon ranplasan tribinal la deziyen, ka siyen demann pou egzansyon frè a tou, si w gen 18 lane oswa w pi gran men tribinal la deziyen yon responsab legal, yon moun kòm gadyen, yon komite oswa yon ranplasan pou ou paske w pa kapab regle pwòp afè w.
K. Si moun kap aplike a se yon minè e li sou titèl leta, kimoun ki pou ranpli ak siyen demann pou egzansyon frè a?
R. Se responsab legal la, gadyen tribinal la deziyen an, komite a oswa ranplasan tribinal la deziyen an ki pou siyen demann pou egzansyon frè a. Se pou demann pou egzansyon frè a gen ladan l yon kopi lòd tribinal la ki nonmen moun kap siyen demann nan kòm responsab legal, gadyen legal tribinal la deziyen an, komite oswa ranplasan.
K. Gen sèten enstriksyon sou fòmilè ki mansyone frè anrejistreman ak frè byometrik.Èske yo ka egzante toulède frè sa yo? Èske se pou m ranpli demann pou egzansyon frè yo apa?
R. Ou pa oblije ranpli yon demann pou egzansyon frè apa, pou frè anrejistreman ak frè byometrik.
Si nou apwouve demann pou egzansyon frè ke w fè a, nou pral egzante toude frè yo, frè anrejistreman an ak frè byometrik yo.
K. Èske se pou dokiman m yo tradui nan lang angle?
R. Si nenpòt dokiman ou soumèt avèk aplikasyon w lan pa ekri nan lang angle, ou dwe soumèt ni dokiman an (ki nan lòt lang lan) ni yon tradiksyon annantye e konplè de dokiman an nan lang angle.
Moun ki tradui dokiman an nan lang angle fèt pou l sètifye ke li konpetan pou l tradui de lòt lang lan a lang angle, e se pou l sètifye tou ke tradiksyon an se yon tradiksyon annantye, konplè e egzak de dokiman an.
Se pou tradiktè a ajoute non l, siyati l, adrès konplè l, nimewo telefòn li, adrès imèl li, ak nenpòt lisans li genyen nan domèn nan oswa nimewo anrejistreman l.
K. E si mwen gen kesyon?
R. Si w gen kesyon, ale sou sit entènèt nou an (http://www.uscis.gov ) oswa rele sèvis kliyan an nan Sant Sèvis Kliyan Nasyonal la (NCSC): 1-800-375-5283 oswa 1-800-767-1833 (pou moun ki soud, TDD).


text:
Ale dirèkteman nan navigasyon
Ale dirèkteman nan kontni
Skip to navigation
Skip to content
Men Yon Bagay Pou Reflechi Sou Li...
Kondui sou wout deplasman ki planifye a epi trase wout altènatif sou yon kat jeyografik sizoka wout prensipal yo bloke oswa si gen blokis ladan yo.
Dlo
-
Yon galon dlo pou chak moun pa jou, pou bwè ak pou ijyèn pèsonèl.
-
Timoun yo, manman k ap bay alète tibebe, ak moun malad yo bezwen plis dlo.
-
Si w ap viv nan yon klima ki cho li kapab nesesè pou gen plis dlo.
-
Estoke dlo nan resipyan plastik tankou gwo bwason ki pa abaz alkòl.
-
Kite omwen yon pwovizyon manje ki p ap gate pou twa (3) jou.


text:
Dapre sit wèb Weather.com (nan lang Angle), yon mwayèn 1.2 milyon ak tè bwaze boule chak ane Ozetazini, epitou se yon moun ki lakòz plis pase kat (4) sou chak senk (5) dife forè million. U.S. Fire Administration (nan lang Angle) te rapòte pou ane 2005 sèlman, te genyen 66,552 dife forè, epi 8,686,753 ak tè te boule. Si w ap viv kote genyen yon anpil plant ak lòt vejetasyon ki kapab pran dife fasil, ou kapab frajil pou dife forè, epitou ou ta dwe twa (3) mezi senp ki anba la a yo pou prepare:
Etap 1: Jwenn yon Twous
Jwenn yon Twous Pwovizyon pou Ijans, ki genyen ladan atik tankou manje ki p ap gate, dlo, ak yon radyo ki fonksyone avèk pil oswa avèk manivèl, flach ak pil siplemantè. Ou kapab vle prepare yon twous pòtab epi konsève li nan vwati ou. Twous sa a ta dwe genyen:
- Kopi medikaman sou preskripsyon ak ekipman medikal;
- Atik pou kouche ak rad, tankou sak kouchaj ak zòrye;
- Dlo nan boutèy, yon radyo ki fonksyone ak pil ak pil siplemantè, yon twous premye swen, yon flach;
- kopi dokiman enpòtan: pèmi kondui, kat Sekirite Sosyal, prèv rezidans, kontra asirans, testaman, paye kay, batistè ak sètifika maryaj, dosye taks, elatriye.
Etap 2: Fè yon Plan
Prepare Fanmi Ou
- Fè yon Plan-Dijans pou Fanmi Ou. Fanmi ou kapab pa ansanm lè genyen yon katastwòf, kidonk li enpòtan pou konnen kijan youn ap kontakte lòt, kijan n ap tounen ansanm ak sa w ap fè sizoka genyen yon ijans.
- Plan mete kote fanmi ou ap reyini, nan ak deyò katye imedyat ou.
- Li kapab pi fasil pou fè yon apèl entè-iben pase pou rele nan vilaj la, kidonk yon kontak deyò vil la kapab nan yon pi bon pozisyon pou kominike avèk manm fanmi ki separe yo.
- Ou kapab vle chèche enfòmasyon tou sou plan nan kote fanmi ou yo pase tan: travay, gadri ak lekòl. Si pa genyen plan, anvizaje sèvi kòm volontè pou kreye youn.
-
Plan pou Deplase
- Idantifye davans kote fanmi ou ap rankontre, andedan ak deyò katye imedyat ou.
- Idantifye plizyè kote ou ta kapab ale nan yon ijans, lakay yon zanmi nan yon lòt vilaj, yon motèl oswa yon abri piblik.
- Si ou pa genyen yon vwati, planifye yon lòt mwayen pou deplase.
- Si ou genyen yon vwati, kite yon mwatye tank gaz ladan toutan sizoka ou bezwen deplase.
- Pran Twous Pwovizyon pou Ijans ou.
- Ale avèk bèt kay ou yo avèk ou, men ou dwe konprann se sèl bèt-gid yo aksepte nan abri piblik yo. Planifye kijan w ap pran swen bèt kay ou nan yon ijans.
- Swiv yon klas Ekip Repons pou Ijans nan Kominote (CERT) nan Citizen Corps chapter ki nan zòn ou (nan lang Angle) Mete ou ajou avèk fòmasyon an.
- Rapòte kondisyon danjere ki ta kapab lakòz yon dife forè.
- Montre timoun yo pwoteksyon kont dife. Pa kite alimèt kote pou timoun kapab jwenn yo.
- Montre chak manm fanmi ou kijan pou yo itilize ekstenktè (tip ABC), epitou montre yo kote ekstenktè a ye.
Etap 3: Enfòme Ou
Prepare Lakay Ou
- Pwoteje pwopriyete ou kont dife forè. Pou fè sa, konsevwa ak amenaje kay ou avèk pwoteksyon kont dife nan lespri ou.
- Chwazi materyèl ak plant ki kapab ede limite dife olye li agrave dife.
- Itilize sibstans rezistan oswa ki pa konbistib sou twati estrikti deyò kay ou. Trete bwa oswa sibstans konbistib ki itilize nan twati, fas deyò miray oswa randui avèk sibstans retadatè konbistyon ki gen apwobasyon UL.
- Plante pyebwa ak ti pyebwa ki rezistan nan dife. Pa egzanp, pyebwa di yo mwen flamab pase pye pen, pyebwa ki toujou gen fèy, ekaliptis oswa pye sapen.
- Netwaye twati ak kanivo yo regilyèman.
- Enspekte chemine yo omwen de (2) fwa pa ane. Netwaye yo omwen yon fwa pa ane. Kite rejis yo nan bon eta fonksyònman. Ekipe chemine yo ak rejis yo avèk yon eklatè ki satisfè egzijans Kòd 211 Asosyasyon Nasyonal Pwoteksyon kont Dife (Kontakte depatman ponpye lokal ou pou jwenn espesifikasyon egzat yo.)
- Itilize 1/2 pous griy-a-may anba zòn galri yo, teras yo, sòl la ak kay la poukont li. Epitou, mete griy nan ouvèti sòl yo, twati a ak galta a.
- Enstale yon detektè lafimen nan chak etaj kay la, sitou toupre chanm yo; teste yo chak mwa epi chanje pil ki ladan yo omwen yon fwa chak ane.
- Kite yon nechèl k ap rive nan twati a.
- Anvizaje enstale pèsyèn pwoteksyon oswa rido lou ki rezistan nan dife.
- Kite atik kay la ki kapab itilize kòm zouti dife souplas: yon rato, hach, goyin oswa si-a-chenn, bokit ak pèl.
- Idantifye ak konsève yon sous dlo deyò ki konvnab tankou yon ti ma-dlo, sitèn, pui, pisin oswa priz-dlo.
- Ou ta dwe genyen yon kawotchou awozaj ki long ase pou rive nan nenpòt zòn kay la ak lòt estrikti ki sou pwopriyete a.
- Enstale priz-dlo deyò ki p ap konjle nan omwen de (2) kote lakay ou ak toupre lòt estrikti ki sou pwopriyete a. Enstale priz-dlo adisyonèl omwen a 50 pye ak lakay ou.
- Anvizaje jwenn yon ponp pòtab ki fonksyone ak gazolin sizoka pa ta genyen kouran elektrik.
-
Kreye yon Zòn Sekirite 30 a 100 Pye Toutotou Lakay Ou:
- Nan zòn sa a, ou kapab pran mezi pou diminye posiblite pou kay ou ekspoze nan flanm ak nan gwo chalè. Kay ki bati nan forè pye pen yo ta dwe genyen yon zòn pwoteksyon minimòm 100 pye. Si kay ou bati sou yon pant apik, mezi pwoteksyon estanda yo kapab pa ase. Kontakte depatman ponpye oswa depatman eksplwatasyon forè zòn ou pou jwenn plis enfòmasyon.
- Pase rato nan fèy, branch ak ti branch ki sèch. Retire tout vejetasyon ki flamab.
- Retire fèy ak dechè ki anba estrikti yo epi elimine yo kòrèkteman.
- Debranche yon espas 15 pye ant anlè pyebwa, epi retire branch yo nan yon espas 15 pye ak tè a.
- Retire branch sèch ki depase twati kay la.
- Taye branch pyebwa ak ti pyebwa nan yon distans 15 pye avèk yon rejis oswa tiyo sòti chemine.
- Mande konpayi kouran elektrik la pou debranche pyebwa ki nan liy elektrik yo.
- Retire plant grenpant nan miray lakay ou.
- Koupe zèb la regilyèman.
- Netwaye yon espas 10 pye toutotou tank gaz pwopàn ak babikyou a. Mete yon griy sou griy babikyou a—itilize sibstans ki pa flamab avèk may ki pa pi epè pase yon ka pous.
- Elimine jounal ak dechè yo regilyèman nan yon espas ki apwouve. Swiv règleman lokal yo pou boule.
- Mete sann fou, chemine ak griy babikyou nan yon bokit metal, tranpe li nan dlo pandan de (2) jou, answit antere sann frèt la nan sòl mineral.
- Estoke gazolin, twal lwil ak lòt sibstans flamab nan bidon sekirite ki apwouve. Mete bidon yo yon kote ki pwoteje jwenn baz bilding yo.
- Estoke bwa dife omwen a yon distans 100 pye ak lakay ou epi yon fason ki monte parapò ak kay la. Elimine sibstans konbistib yo a yon distans 20 pye. Itilize sèlman aparèy UL apwouve pou boule bwa.
- Chèche konnen kijan pou pwoteje manje pandan ak apre yon ijans lè ou ale nan: http://www.foodsafety.gov/keep/emergency/index.html (nan lang Angle)
Koute Ofisyèl Lokal yo
Aprann kichòy sou plan-dijans gouvènman leta ak gouvènman lokal ou te kreye nan zòn ou. Nan nenpòt ijans, toujou koute enstriksyon ofisyèl jesyon ijans lokal yo bay.
Pou jwenn lòt enfòmasyon sou fason pou planifye ak prepare pou dife forè, epitou sa pou fè pandan ak apre yon dife forè, vizite: Federal Emergency Management Agency (nan lang Angle), NOAA Watch (nan lang Angle), oswa American Red Cross (nan lang Angle).


text:
Nouvèl ki sòti Afrik di Sid fè konnen lapolis poze arestasyon atlèt olenpik Oscar Pistorius nan kad ankèt otorite yo ap mennen sou lanmò yon dam aprè yo te jwenn kadav dam sa a lakay atlèt la, nan vil Pretoria.
Pòtpawòl lapolis, kolonel Katlego Mogale, pale ak Lavwadlamerik pou l bay detay sou ankèt la; daprè sa li fè konnen, otorite yo deja konsidere lanmò dam nan kòm yon ka asasina.
Kolonèl Mogale di:
“Granm maten nan jounen jedi a, lapolis te resevwa yon apèl ki te mande pou l ale sou plas, lakay Oscar Pistorius, nan Pretoria, kote moun te tande tire. Lè lapolis te rive, yo te jwenn pèsonèl lopital sou plas alantou yon dam 30 tan ki te bezwen swen medikal; men, sekouris yo te gen pou rekonèt dam nan te mouri sou plas."
Daprè laprès lokal, dam nan sete mennaj Oscar Pistorius; men pòtpawòl lapolis la pa konfime ni demanti nouvèl sa a. Kolonèl Mogale ajoute lapolis jwenn yon pistolè 9 milimèt nan kay la e misye Pistorius genyen pou li konparèt nan tribinal pi ta nan jounen jedi a.


text:
“Li pral plante pwomès papa yo te resevwa yo nan kè pitit yo, e kè pitit yo pral vire sou papa yo.”
Senyè a te revele Pwofèt Joseph Smith yon pwen doktrin siblim konsènan òdonans sakre batèm nan. Limyè sa a te vini alòske lòt Legliz Kretyen t ap ansenye ke lanmò te definitivman ak etènèlman detèmine destine etènèl nanm moun. Yo te anseye ke moun ki te batize yo te jwenn rekonpans lajwa etènèl pandan ke tout lòt moun yo te dwe sibi yon touman etènèl, san espwa redanmsyon.
Revelasyon Senyè a ki eksplike ke batèm te kapab fè pa pwokirasyon pou mò yo selon otorite apwopriye prètriz la te prezève jistis deklarasyon l la: “Pesonn pa ka antre nan wayòm syèl la, si li pa fèt nan dlo ak nan Sentespri a.”1 Batèm pa pwokirasyon an kapab mizèrikòdyezman bay moun diy ki mouri yo, ki pa t gentan resevwa l nan mòtalite a, aksè nan òdonans esansyèl sa a.
Doktrin gloriye sa a se yon temwanyaj siplemantè sou nati enfini Sakrifis Ekspyatwa Jezikri a. Li rann sali posib pou tout nanm ki repanti. Sakrifis Ekspyatwa l la venk lanmò, e Li pèmèt moun mouri ki diy yo resevwa tout òdonans sali yo pa pwokirasyon.
Nan yon lèt ki te ekri sa gen plis pase sansenkantan, Joseph Smith te deklare: “Sen yo gen posiblite pou yo batize pou … fanmi yo ki mouri yo … ki resevwa Levanjil la an espri … pa lentèmedyè moun ki resevwa tach pou anseye yo….”2 Nan apre, li te ajoute: “Sen ki neglije fè travay sa yo pou paran ki mouri yo, yo ap riske pwòp sali pa yo.”3
Pwofèt Eli te remèt Joseph Smith kle travay pa pwokirasyon sa a nan Tanp Kirtland lan 4 pou l te akonpli pwomès Senyè a: “Li pral plante pwomès papa yo te resevwa yo nan kè pitit yo, e kè pitit yo pral vire sou papa yo.”5
Konpreyansyon sou travay tanp ak travay istwa familyal ki soutni l la, ansanm ak dispozisyon ki konsène yo, te vini gras ak plizyè lòt revelasyon Joseph Smith ak pwofèt apre l yo te resevwa. Tout pwofèt ki vini apre Joseph Smith yo mete aksan sou bezwen enpòtan pou nou fè tout òdonans yo pou tèt pa nou ak pou zansèt nou ki mouri yo.
Travay tanp lan ak istwa familyal la se yon sèl travay, divize an de pati. Yo makònen ansanm, tankou odonans batèm nan ak don Sentespri a. Gen kèk manm ki petèt pa kapab fè de travay sa yo poutèt pwoblèm sante oubyen akoz distans tanp yo.
Prezidan Howard W. Hunter te ansenye:
“Nou dwe akonpli nan tanp lan travay òdonans prètriz yo ki nesesè pou pwòp egzaltasyon pa nou yo; apresa, nou dwe fè travay ki nesesè pou moun ki pa t gen posiblite pou aksepte levanjil la pandan yo te vivan yo. Nou fè òdonans pou lòt moun yo an de etap: premyèman, nou fè rechèch istwa jeneyalojik nou pou nou ka idantifye zansèt nou yo; epi, dezyèman, nou fè òdonans tanp yo pou nou ba yo menm opòtinite ak sa moun ki vivan yo genyen yo.
“Toutfwa, anpil manm nan Legliz la ki pa gen posiblite pou yo ale nan tanp. Yo fè tout sa yo kapab. Yo fè rechèch jeneyalojik epi yo bay lòt moun fè odonans tanp yo pou yo. Konsa tou, gen kèk manm ki fè òdonans tanp yo menm ki pa fè rechèch jeneyalojik npou pwòp fanmi pa yo. Byenke y ap akonpli yon sèvis divin nan ede lòt moun nan, yo prive tèt yo de yon benediksyon lè yo pa chèche pwòp zansèt pa yo ki mouri yo, jan pwofèt dènye jou yo rekòmande pa rekòmandasyon divin nan. ...
“Mwen aprann ke moun ki angaje yo nan rechèch jeneyalojik epi ki akonpli òdonans tanp yo pou moun yo jwenn non yo, yo gen lajwa siplemantè pou resevwa de mwatye benediksyon an.”6
Papa nou ki nan Syèl la vle nou chak resevwa de pati benediksyon benediksyon travay enpòtan ki akonpli pa pwokirasyon sa a. Li enspire lòt moun pou yo vin montre nou fason pou nou resevwa yo. Li rete a noumenm avèk mwen pou nou reklame benediksyon sa yo.
Nenpòt travay nou fè nan tanp se yon tan nou byen pase, men resevwa òdonans pa pwokirasyon pou youn nan zansèt nou ap rann tan sa a nou pase nan tanp lan pi sakre e n ap menm resevwa pi gwo benediksyon. Premye Prezidans lan te deklare: “Responsablite ki pi enpòtan nou genyen se chèche epi idantifye pwòp zansèt pa nou yo.”7
Èske noumenm jèn yo, nou vle konnen yon bon mwayen pou nou elimine enfliyans advèsè a nan lavi nou? Plonje tèt nou nan rechèch zansèt nou yo, prepare non yo pou òdonans sakre akonpli pa pwokirasyon yo ki disponib nan tanp yo, epi apresa ale nan tanp pou nou resevwa òdonans batèm ak don Sentespri a nan non yo. Lè nou pi gran, n ap gen dwa patisipe nan resevwa lòt odonans yo tou. Mwen pa konnn okenn lòt pi gwo pwoteksyon pase sa kont enfliyans advèsè a nan lavi nou.
Nan Misyon Rostov-sur-le-Don an, nan peyi Larisi, yo te envite jèn yo pou yo chak te fè endèks de mil non, epi apresa pou yo te prepare omwen yon non nan pwòp fanmi pa yo pou odonans tanp yo. Yo te envite sa ki te atenn bi sa a pou yo fè yon long vwayaj pou ale nan nouvo tanp Kyèv la nan Ukraine. Youn nan jènjan sa yo te rakonte eksperyans li: “Mwen te konn pase yon pakèt tan ap jwe jwèt sou konpitè. Lè m te kòmanse fè endèks la, mwen pa t gen tan pou m jwe jwèt ankò. Okòmansman m te panse: ‘O non! Se pa posib!’ Lè pwojè sa a te fini, mwen te menm pèdi enterè nan jwèt …Travay jeneyalojik se yon bagay nou ka fè isit sou tè a, e ki pral rete nan syèl la.”
Anpil Sen fidèl fè travay rechèch jeneyalojik nan pwòp fanmi pa yo e yo itilize opsyon “rezève” a nan FamilySearch la pou fè yo akonpli òdonans yo pa pwokirasyon pou manm fanmi yo. Posiblite pou rezève non an se pou bay moun yo yon tan rezonab pou ka pèmèt yo akonpli òdonans yo pou zansèt dirèk yo ak lòt zansèt yo. Aktyèlman, gen douz milyon non moun ak dèmilyon òdonans pou fè pou yo ki rezève. Gen non ki rezève depi dèzane. Zansèt yo yo te jwenn yo siman enpasyan ak plen antouzyas lè non yo pare pou òdonans yo. Men, siman yo pa twò kontan lè yo oblije kontinye ret tann pou odonans yo fèt.
Nou ankouraje noumenm ki gen yon pakèt non ki rezève yo, pou nou pataje yo pou manm fanmi lwen nou yo oubyen manm pawas nou oswa pye nou yo kapab ede nou akonpli travay sa a. Nou kapab fè sa nan distribiye kat òdonans yo bay manm pawas oubyen pye nou ki vle ede, oubyen itilize lojisyèl FamilySearch la pou voye non yo direkteman bay tanp lan. Dènye opsyon sa a se limenm Cindy Blevins, ki soti Casper, nan Wyoming, ap fè depi dèzane.
Sè Blevins te batize lè l te yon jèn timoun e li se sèl moun nan fanmi li ki antre Legliz la. Li fè yon gwo gwo travay jeneyalojik. Men non yo twòp pou limenm ak pwòch fanmi li akonpli. Konsa, Sè Blevins te voye non yo nan tanp la kote, jan l rapòte, òdonans yo souvan akonpli nan semèn apre yo, souvan nan youn nan de tanp ki pi pre lakay li yo. Li di li renmen panse ke zanmi ak vwazen nan pawas li ak pye l yo gen dwa pami moun ki te ede akonpli travay la pou zansèt li yo. Li apresye yo pou sa.
Madanm byenneme mwen, Jeanene, te renmen fè rechèch jeneyalojik. Lè timoun nou yo te pi piti, li te konn chanje lè pou okipe timoun avèk zanmi li pou l te ka gen kèk edtan chak semèn pou chèche zansèt nou yo. Lè pi piti a te kite lakay nou, li te ekri nan jounal pèsonèl li: “Mwen fèk pran yon desizyon e m anvi leve kanpe pou pwoklame li. Sa ki sete chanm Mike la vin tounen biwo jeneyaloji mwen. Li byen ekipe pou m òganize rejis yo ak travay sou yo. Kounyeya, m pral konsakre lavi m sou rechèch jeneyalojik enpòtan sou fanmi mwen ak nan voye non nan tanp. Mwen trè antouzyas e m pa ka tann pou m kòmanse.”8
Yon lòt kote nan jounal la, li di konsa: “Mirak la pwodui pou mwen nan biwo Istwa Familyal Mel Olsen, ki te prezante m yon dokiman enprime ki gen jeneyaloji zansèt mwen te konnen, ke l te jwenn lè l t ap mete rejis enfòmatik Ancestral File la (fichye zansèt yo) yo te voye bay sosyete jeneyalojik la ajou. Laplipa nan yo te soti nan rejis pwogram kat jenerasyon Legliz la te lanse sa gen dèzane a. Mwen te akable lè m te panse ak gwo tach ki t ap tann mwen pou rasanble tout anrejistreman sou zansèt mwen yo nan rechèch la, apati gwoupman fanmi yo, pou m ka mete tout nan konpitè a pou premye gwo piblikasyon enfòmatize sou AncestralFile la (Fichye zansèt yo). Men yo tout te la kounyeya, bèl, byen òganize, byen enprime, depoze sou biwo a devan m nan. Mwen te sitèlman kontan e sitèlman boulvèse ke m te jis chita la, emèveye, epi apresa mwen te pete kriye tèlman m te kontan …. Pou yon moun ki te toujou fè rechèch san rete pandan trantan, enfòmatizasyon tout dokiman sa yo reyèlman eksitan. E lè m ap panse ak dè santèn milye moun ki okipe ou ki pral okipe pou rantre kantite done rejis resansman yo ak diskèt rechèch prive yo, elatriye., mwen trè antouzyas. Sa se vrèman travay Senyè a epi l ap dirije li.”9
Mwen fè anpil eksperyans avèk travay siblim sa a ki fè m konnen ke, kle Eli te retabli lè l te konfere yo bay Joseph Smith la pèmèt kè nou ini e pèmèt nou chak lye avèk zansèt nou yo k ap tann èd nou yo. Gras ak efò nou yo nan tanp sakre yo isit sou tè a, pandan n ap itilize otorite Senyè a delege nou an, zansèt nou yo ap resevwa odonans sali yo ki ap pèmèt yo jwi yon bonè etènèl.
Nan tan lontan, gen moun ki te motive pa yon konviksyon pwofon sou sentete travay la ki te kourajezman relve yon defi konparab ak defi pou yon sèl moun te fè lamwason tout ble nan Nebraska a. Kounyeya, anpil moun lamwason puisan ap fè rekòt la. Ansanm, nou ka akonpli travay yo mande a, e n ap fè sa.
Mwen temwaye ke Espri Eli a touche kè anpil nan pitit Papa nou yo atravè mond lan, sa ki pote yon akselerasyon san presedan nan travay pou mò yo.
Men e noumenm? Èske nou priye apwopo travay pou nou fè pou zansèt nou yo? Mete tout sa ki pa reyèlman enpòtan nan lavi nou yo akote. Deside pou nou fè yon bagay k ap gen konsekans etènèl. Petèt nou te pouse pou nou cheche zansèt nou yo, men nou santi nou ka yon yon jeneyalojis. Èske nou pa wè nou pa bezwen jeneyalojis kounyeya? Tout bagay kòmanse avèk lanmou ak yon dezi sensè pou ede moun ki, lòtbò vwal yo, pa kapab fè bagay yo pou kont yo. Chèche pran ransèyman. Gen yon moun kanmèm tou pre nou ki kapab ede nou.
Travay sa a se yon travay espirityèl, yon gwo efò koperasyon sou toulède bò vwal la, kote èd yo ale nan toulède sans yo. Kèlkeswa kote nou ye nan mond lan, avèk lapriyè, avèk lafwa, detèminasyon, dilijans, epi kèk sakrifis, nou kapab pote yon èd konsiderab. Kòmanse kounyeya. Mwen pwomèt nou Senyè a ap ede nou jwenn yon mwayen. Epi sa ap fè nou santi nou byen. Nan non Jezikri, amèn.
Show References
-
1. Jan 3:5.
-
2. History of the Church , 4:231.
-
3. Enseignements des présidents de l’église: Joseph Smith (2007), 471–72.
-
4. Gade Doktrin ak Alyans 110:13–16 .
-
5. Doktrin ak Alyans 2:2; italik ajoute.
-
6. Howard W. Hunter, “A Temple-Motivated People,” Liahona, Me 1995, 5–6
; Ensign, Fev. 1995, 4–5.
-
7. Lèt Premye Prezidans, Fev. 29, 2012; italik ajoute.
-
8. Jeanene Watkins Scott, jounal pèsonèl, Avr. 1988.
-
9. Jeanene Watkins Scott, jounal pèsonèl, Sept. 23, 1989.


text:
Nan peyi Ejipt, nèg maske tire sou manifestan ki te reyini nan kapital ejypsyèn nan vil Lekèr; 9 moun blese nan moman patizan ak opozan Prezidan Mohamed Morsi prepare pou manifestasyon de mas rival.
Otorite ak temwen yo di nèg ak zam yo pa idantifye tire manifestan yo sou plas Tahrir la nan vil Le Kèr. Bò mitan jounen an, plas la te kalm avèk tan yo ki te toujou rete nan sant la e kantite moun ki te reyini nan zòn nan ralanti.
Lidè opozisyon yo ap mete presyon sou msye Morsi pou l anile yon referandòm konstitisyonèl ki fikse pou samdi k ap vini an.


text:
1
Apre lanmò Akab, wa peyi Izrayèl la, peyi Moab pran lèzam kont moun Izrayèl yo.
2
Okozyas, wa peyi Izrayèl la, pran yon so, li soti nan balkon lakay li, li tonbe sou twati palè li lavil Samari. Li fraktire nan tout kò l'. Li voye moun al pale ak Baalzeboub, bondye moun Filisti yo ki te gen tanp li lavil Ekwon, pou konnen si l'ap refè.
3
Men, zanj Seyè a pale ak pwofèt Eli, moun lavil Tichbe a, li di l' konsa: --Leve al kontre mesaje Okozyas, wa peyi Samari a. W'a mande yo si pa gen Bondye nan peyi Izrayèl la kifè yo pral pale ak Baalzeboub, bondye lavil Ekwon an.
4
W'a di yo tou men mesaj Seyè a voye bay wa a: Li p'ap leve sou kabann kote li kouche a paske li pral mouri. Eli leve, li fè sa Seyè a te mande l' fè a.
5 Lè mesaje yo tounen al jwenn wa a, wa a mande yo: --Poukisa nou tounen?
6 Yo reponn li: --Paske nou kontre ak yon nonm sou wout nou ki di nou: Tounen al jwenn wa ki te voye nou an. N'a di li: Men mesaj Seyè a voye ba li: Kouman? Pa gen Bondye nan peyi Izrayèl la kifè ou voye moun al pale ak Baalzeboub, bondye lavil Ekwon an? Poutèt sa ou fè a, ou p'ap leve sou kabann kote ou kouche a, ou pral mouri.
7 Wa a mande yo: --Moun ki te vin kontre nou an epi ki di nou tout pawòl sa yo, ki jan li te ye?
8 Msye yo reponn li: --Li te gen yon gwo rad fèt ak po bèt sou li ak yon sentiwon po bèt mare nan ren l'. Wa a di: --Se Eli, moun lavil Tichbe a.
9 Li voye yon kaptenn ak senkant sòlda al chache Eli. Lè yo rive, yo jwenn Eli chita sou tèt yon ti mòn. Yo di li konsa: --Sèvitè Bondye, wa a pase ou lòd pou ou desann.
10 Eli reponn: --Si m' se yon sèvitè Bondye vre, se pou dife soti nan syèl la tonbe ni sou ou ni sou sòlda ou yo pou l' kankannen nou! Lamenm, yon dife soti nan syèl la, li kankannen ni kaptenn lan ni senkant sòlda li yo.
11 Wa voye yon lòt kaptenn ak senkant lòt sòlda. Lè yo rive, yo di Eli: --Sèvitè Bondye, wa a voye di ou desann koulye a san pèdi tan.
12 Eli reponn: --Si m' se yon sèvitè Bondye vre, se pou dife soti nan syèl la tonbe ni sou ou ni sou senkant sòlda ou yo pou l' kankannen nou. Lamenm, yon dife soti nan syèl la, li kankannen ni kaptenn lan ni senkant sòlda li yo.
13 Fwa sa a ankò, wa a voye yon lòt kaptenn avèk senkant lòt sòlda. Lè kaptenn lan rive, li moute jouk kote Eli te ye a, li mete ajenou devan Eli, li di l' konsa: --Tanpri, sèvitè Bondye! Pitye pou mwen ak senkant sòlda mwen yo. Nou la pou rann ou nenpòt sèvis. Sove lavi nou!
14 Dife soti nan syèl la, li tonbe sou de lòt kaptenn yo ak tout sòlda ki te avèk yo! Tanpri, pitye pou mwen.
15 Lè sa a, zanj Seyè a di Eli konsa: --Ou mèt ale ak msye. Ou pa bezwen pè l'. Eli leve, li desann ak kaptenn lan, l' al jwenn wa a.
16 Li di wa a konsa: --Men mesaj Seyè a voye ba ou: Paske ou voye moun al pale ak Baalzeboub, bondye lavil Ekwon an, tankou si pa gen Bondye nan peyi Izrayèl la ou ta ka al wè, ou p'ap janm leve sou kabann kote ou kouche a, ou pral mouri.
17 Okozyas mouri vre, jan Seyè a te di l' la nan bouch Eli. Okozyas pa t' gen pitit gason. Se Joram, frè li, ki moute sou fotèy la nan plas li. Lè sa a, Joram, pitit gason Jozafa a, t'ap mache sou dezan depi li t'ap gouvènen nan peyi Jida.
18 Tout rès istwa Okozyas la ansanm ak tou sa li te fè, n'a jwenn yo ekri nan liv Istwa wa peyi Izrayèl yo.
>
Spelling: IPA with the following modifications: oral vowel + [n] nasal vowel -- [y] /j/ -- [è] front open-mid unrounded vowel -- [ò] back open-mid rounded vowel -- [ou] /u/ -- [u] Voiceless labial-palatal approximant, i.e. semi-vowel corresponding to /y/ -- [ch] Voiceless postalveolar fricative -- [j] Voiced postalveolar fricative
Bible Hub